type: legislation

jurisdiction: EU

text:
 |
 52013PC0496
 Prijedlog UREDBE VIJEĆA o zajedničkom poduzeću za bioindustriju /* COM/2013/0496 final - 2013/0241 (NLE) */
 OBRAZLOŽENJE
 1. KONTEKST PRIJEDLOGA
 Opći kontekst
 Jedan je od glavnih ciljeva okvirnog programa
 za istraživanje i inovacije Obzor 2020. koji obuhvaća razdoblje od 2014.
 do 2020. jačanje europske industrije djelovanjem koje podržava
 istraživanje i inovacije u nizu industrijskih sektora. Njime se posebice
 predviđa osnivanje javno-privatnih partnerstava koja će pridonositi
 rješavanju nekih od ključnih izazova s kojima se Europa suočava.
 Bioindustrija u EU-u može znatno pridonijeti
 ciljevima strategije Europa 2020. i njezinih vodećih inicijativa, poput
 „Unije inovacija”, „Plana za Europu učinkovitih resursa” i „Industrijske
 politike u doba globalizacije”. To je prepoznato u nizu nedavnih
 političkih inicijativa EU-a, poput Europskog inovacijskog partnerstva za
 produktivnost i održivost u poljoprivredi[1],
 strategije za pametnu specijalizaciju za države članice i regije[2] i prijedloga za 7. akcijski
 program za okoliš. U Komunikaciji donesenoj 13. veljače 2012. u kojoj se
 iznosi europska strategija za biogospodarstvo[3]
 kao dio njezina akcijskog plana predlaže se stvaranje javno-privatnog
 partnerstva (JPP) za bioindustriju („JPP za bioindustriju”). U Komunikaciji
 Komisije kojom se promiče jačanje europske industrije radi rasta i
 gospodarskog oporavka[4]
 ponovno se naglašava važnost osnivanja javno-privatnog partnerstva za
 bioindustriju u obliku zajedničke tehnološke inicijative u kontekstu
 industrijske politike EU-a, što je također u skladu s Komunikacijom
 Komisije pod nazivom „Javno-privatna partnerstva u Obzoru 2020.” – snažno
 sredstvo za ispunjavanje ciljeva u području inovacija i rasta u Europi[5].
 U mišljenju o
 europskoj strategiji za biogospodarstvo krajem studenog 2012.[6], Odbor regija također je
 naglasio važnu ulogu bioproizvoda i društva utemeljenog na biološkim načelima
 u Europi. U svjetlu šire gospodarske i društvene održivosti i utjecaja na
 potrošače Komisija trenutačno proučava biogoriva iz perspektive
 potrošača kao dio šire studije o funkcioniranju tržišta goriva[7].
 Razlozi i ciljevi zajedničke
 tehnološke inicijative u području bioindustrije
 Bioindustrija je industrija koja se koristi
 obnovljivim biološkim resursima u proizvodnji bioproizvoda i biogoriva.
 Proizvodnja se obično odvija u biorafinerijama i često se temelji na
 biološki utemeljenim postupcima. Njima se omogućuju novi vrijednosni lanci
 kojima se povezuju prethodno nepovezani osnovni proizvođači (i npr.
 upravitelji organskim otpadom) i industrija, čime se otvaraju nove prilike
 za niz afirmiranih subjekata. Sve veći broj industrija obrade materijala
 poput proizvođača kemijskih tvari, biogoriva, pulpe i papira,
 šećera i škroba te tehnologije (posebno u području industrijske
 biotehnologije i inženjerstva) zainteresiran je za djelomično ili potpuno
 okretanje u smjeru održivih i obnovljivih bioresursa i/ili bioproizvoda.
 Glavni naglasak te zajedničke tehnološke
 inicijative bit će na preradi nejestivih dijelova biljaka (npr. drvo,
 poljoprivredni i šumarski ostaci) i biorazgradivog otpada u bioproizvode i
 biogoriva. Nejestivi dijelovi biljaka, koji se nazivaju i ligno-celuloznim
 materijalima, obično su heterogeni i sadržavaju mješavinu raznih vrsta
 složenih biomolekula (odnosno celulozu, hemicelulozu i lignin). Tehnologija
 potrebna za preradu ligno-celuloznog materijala smatra se „naprednijom” u
 usporedbi sa sadašnjim tehnologijama s pomoću kojih se prerađuju
 jestivi dijelovi biljaka i još uvijek je u razvoju. Stoga se dobiveni proizvodi
 i postupci nazivaju „naprednima”.
 Bioindustrija je temelj biogospodarstva EU-a u
 postizanju rasta i zapošljavanja. Iako bioproizvodi i biogoriva trenutačno
 čine otprilike samo 3 % godišnjeg prometa od 2 trilijuna EUR i
 1 % od 22 milijuna radnih mjesta koja su trenutačno stvorena
 europskim biogospodarstvom[8],
 očekuje se brži i znatniji porast u području bioindustrije od onog u
 tradicionalnim sektorima biogospodarstva[9],[10]. U procjenama iz
 različitih izvora sadržana su sljedeća mišljenja:
 ·
 potencijalni globalni prihod ukupnog vrijednosnog
 lanca biomase za biorafinerije mogao bi do 2020. prijeći
 200 milijardi EUR.[11];
 ·
 udio biološki utemeljenih postupaka u ukupnoj
 kemijskoj proizvodnji, promatran izolirano, od 2005. do 2025. godine vjerojatno
 će s manje od 2 % porasti na 25 %[12];
 ·
 rast obujma biološki utemeljenih kemijskih
 proizvoda u EU-u (uključujući bioplastiku, biomaziva, biootapala,
 biološki utemeljene površinski aktivne tvari i kemijske sirovine) do 2020.
 će dosegnuti godišnju stopu od 5,3 % na tržištu vrijednom
 40 milijardi EUR i 90 000 radnih mjesta samo u biokemijskoj
 industriji[13];
 ·
 do 2020. bit će moguće na održiv
 način proizvesti do 75 milijardi litara bioetanola uz konkurentne
 troškove, što bi činilo otprilike 15 milijardi EUR dodatnog prihoda
 za poljoprivredni sektor[14].
 Kako bi se ostvario taj potencijal i osigurala
 konkurentnost europske bioindustrije i njezinih vrijednosnih lanaca na globalnim
 tržištima, potrebno je premostiti niz prepreka:
 ·
 Potrebno je nabavljati sirovine biomase u Europi na
 održiv način i bez nenamjernih negativnih posljedica poput gubitka
 bioraznolikosti, neizravne promjene upotrebe zemljišta (NPUZ) ili negativnih
 učinaka na sigurnost hrane;
 ·
 Različiti sudionici, uključujući
 poljoprivredu i šumarstvo, industriju i upravitelje otpadom moraju uspostaviti
 suradnju uzduž kompletnih vrijednosnih lanaca s ciljem povećanja
 učinkovitosti upotrebe resursa smanjivanjem sadašnje rascjepkanosti i
 izolacije tih sektora;
 ·
 Potrebno je razviti nove postupke kako bi se te
 sirovine odvojile, prethodno obradile i preradile u bioproizvode i biogorivo. U
 cilju poboljšanja učinkovitosti postupka i optimizacije prinosa bit
 će potrebno istovremeno raditi na više radikalno različitih
 tehnoloških opcija (npr. onih utemeljenih na enzimima umjesto na termokemijskim
 postupcima) te poduzeti snažne i raznovrsne napore u području
 istraživanja;
 ·
 Kako bi se procijenile relativne prednosti
 radikalno različitih tehnoloških opcija i utvrdila odabrana opcija
 (utvrdile odabrane opcije), potrebna su znatna ulaganja u unaprjeđivanje
 tehnologije i infrastrukture. To podrazumijeva unaprjeđivanje
 postojeće bioindustrije (npr. tvornice pulpe i papira, biogoriva, škrob,
 kemijske tvari itd.) te razvoj novih i nadogradivih integriranih modela
 biorafinerija;
 ·
 Za uspješno uvođenje novih bioproizvoda i
 bionenergije/biogoriva potrebno je razviti sustave za norme, označivanje i
 izdavanje certifikata i postići prihvaćenost kod potrošača.
 Cijene proizvoda trebaju na odgovarajući način odražavati vanjske
 čimbenike, a potrošači trebaju biti u mogućnosti donijeti
 informirane odluke o izboru proizvoda, npr. na temelju podataka o prednostima
 tih proizvoda tijekom čitavog životnog ciklusa proizvoda.
 Vrijednosni lanci bioindustrije (od osnovne
 proizvodnje, biorafinerija i industrijskih korisnika do potrošačkih marki)
 su složeni, kao i tehnološki i inovacijski izazovi koje je potrebno prevladati
 kako bi se oslobodio njezin društveno-gospodarski i ekološki potencijal. Samo
 uz snažnu stratešku viziju, dobro strukturiran i definiran program za
 istraživanja i inovacije i dugoročnu stabilnu financijsku obvezu bit
 će moguće sjediniti u jednom programu različite vještine diljem
 Europe kako bi se postigao potreban napredak te dovoljna sigurnost i
 kritična masa za poticanje znatnih privatnih ulaganja.
 Predložena zajednička tehnološka
 inicijativa o bioindustriji ima sljedeće ciljeve:
 ·
 pridonijeti gospodarstvu s učinkovitijim
 iskorištavanjem resursa i niskim emisijama ugljika i povećanju
 gospodarskog rasta i zapošljavanja, osobito u ruralnim područjima,
 razvojem održive i konkurentne bioindustrije u Europi na temelju naprednih
 biorafinerija koje na održiv način nabavljaju biomasu, a posebno:
 ·
 pokazati tehnologije kojima se omogućuje
 proizvodnja novih kemijskih sastavnica, novih materijala i novih
 potrošačkih proizvoda iz europske biomase, za koje nisu potrebni fosilni
 izvori;
 ·
 razviti poslovne modele u kojima se objedinjuju
 gospodarski subjekti duž čitavog vrijednosnog lanca, od opskrbe pogona
 biorafinerija biomasom do potrošača biomaterijala, biokemikalija i
 biogoriva, između ostalog stvaranjem novih međusektorskih veza i
 podupiranjem međuindustrijskih klastera i
 ·
 osnivati vodeće pogone biorafinerija koji se
 služe tehnologijama i poslovnim modelima za biomaterijale, biokemikalije i
 biogoriva te dokazati smanjenje troškova i povećanje učinka na razini
 konkurentnoj s alternativama temeljenima na fosilnim izvorima.
 Nadogradnja ranijih iskustava
 EU je tijekom proteklih desetljeća
 financirao niz projekata kojima se pridonosi napretku bioindustrije. Okvirnim
 programima Europske unije za istraživanja i tehnološki razvoj (OP)
 obuhvaćeno je gotovo 6 % ukupnih ulaganja EU-a u istraživanja i
 razvoj i 15 % europskog istraživanja i razvoja financiranog iz javnih
 izvora putem prekogranične suradnje. U okviru posebnog programa FP7 pod
 nazivom „Suradnja”, tema 2: „Hrana, poljoprivreda i ribarstvo, biotehnologija”,
 trenutačno se financira 100 projekata iz područja biotehnologije s
 doprinosom EU-a od otprilike 400 milijuna EUR.
 U svjetlu multidisciplinarne prirode
 biorafinerija, Glavna uprava za istraživanja i inovacije organizirala je 2008.
 zajednički poziv za biorafinerije s četiri teme u okviru programa
 „Suradnja” (tema 2., tema 5., tema 4.: „Nanoznanost, nanotenologije, materijali
 i nove proizvodne tehnologije” i tema 6: „Okoliš”). Tri vodeća projekta
 suradnje (BIOCORE, EUROBIOREF i SUPRABIO) odabrana su za financiranje 2009.
 godine uz zajednički doprinos EU-a u iznosu od otprilike 50 milijuna
 EUR.
 Iskustvo proteklih godina potvrđuje da
 Europa ima snažnu istraživačku osnovu u području bioindustrije s
 određenim uspješnim projektima pogona biorafinerija na razini EU-a te na
 regionalnoj i nacionalnoj razini.
 Mehanizmi financiranja koji se primjenjuju na
 razini EU-a i na regionalnoj razini, a posebno projekti velikih i integriranih
 biorafinerija i regionalnih biogospodarskih klastera, korak su u pravom smjeru
 uz primjenu pristupa temeljenog na vrijednosnim lancima koji obuhvaća istraživanja,
 aktivnosti demonstracije i uvođenja te potiče prekograničnu
 suradnju. No njima se nije uspjela postići kritična masa dovoljna za
 prevladavanje rascjepkanosti i stvaranje integriranih bioindustrijskih
 vrijednosnih lanaca u Europi. Učinak bilo kojeg mehanizma financiranja
 mogao je biti i bolji da su bili dio integrirane dugoročne vizije za
 bioindustriju i da su aktivnosti demonstracije i uvođenja dobile veću
 podršku.
 2. REZULTATI SAVJETOVANJA S
 DIONICIMA I PROCJENE UČINKA
 Za pripremu ove zajedničke tehnološke
 inicijative koristio se niz izvora:
 ·
 javno savjetovanje o predloženom javno-privatnom
 partnerstvu za bioindustriju održano je od 21. rujna do 14. prosinca 2012.
 tijekom kojeg je dobiveno 638 valjanih odgovora. 64,6 % odgovora došlo je
 iz privatnog sektora, 24,6 % iz akademskih ustanova, 8,8 % iz javnog
 sektora, a 2 % iz nevladinih organizacija. Odgovore je dalo 19 od 27
 država članica, a najviše odgovora stiglo je iz Poljske, nakon koje
 slijedi Nizozemska, Njemačka, Španjolska, Francuska, Belgija, Švedska,
 Finska, Italija, Austrija, Ujedinjena Kraljevina, Rumunjska, Češka
 Republika, Portugal, Danska, Irska, Mađarska, Grčka i Slovačka.
 Gotovo svi ispitanici (94, 3%) zatražili su intervenciju EU-a, a
 86,9 % smatra javno-privatna partnerstva odgovarajućim mehanizmom za
 provedbu programa istraživanja i inovacija za bioindustriju u okviru programa
 Obzor 2020. i smatra da bi ona imala pozitivne društveno-gospodarske
 učinke. Ostale ključne poruke obuhvaćale su potrebu za
 jačanjem inovacija u EU-u, poboljšanje konkurentnosti i donošenje jasnih
 ciljeva za intervenciju u području bioindustrije. Rezultati savjetovanja
 izneseni su i o njima se raspravljalo na sastanku dionika održanom 9.
 siječnja 2013. u Bruxellesu, kojem su prisustvovale 162 osobe. Potpuno izvješće
 javnog savjetovanja na internetu čini dio procjene učinka, a
 objavljivanje tiskane inačice očekuje se u lipnju 2013.;
 ·
 Nekoliko događanja organiziranih u okviru
 provedbe strategije za biogospodarstvo omogućilo je redovne i široke
 kontakte s dionicima tijekom pripreme procjene učinka. To je
 uključivalo konferenciju pod nazivom „Partnerstvo za biogospodarstvo u
 europskim regijama” od 12. listopada 2012., u zajedničkoj organizaciji
 Glavne uprave za istraživanja i inovacije i Odbora regija. Tijekom konferencije
 iznesene su informacije o potencijalu javno-privatnog partnerstva za
 bioindustriju, a primjerima regionalnih aktivnosti naglašene su moguće
 prednosti partnerstava u području biogospodarstva. Glavna uprava za
 regionalnu i urbanu politiku posebno je obavijestila sudionike na konferenciji
 o strategiji za pametnu specijalizaciju kao dijelu politike EU-a za ruralni
 razvoj. Predložila je da se ulaganja po potrebi usredotoče na
 područje biogospodarstva;
 ·
 Proučeno je nekoliko studija provedenih u vezi
 s biogospodarstvom, bioproizvodima i biogorivom;
 ·
 Skupina od deset vanjskih procjenitelja sa
 stručnim znanjem potrebnim za različite dijelove vrijednosnog lanca
 bioindustrije pozvana je da pomogne Glavnoj upravi za istraživanja i inovacije
 u sakupljanju i analizi navedenih podataka i pripremi procjene učinka.
 Procjena
 učinka
 Predložena Uredba podržana je Procjenom
 učinka Komisije koja je priložena prijedlogu.
 3. PRAVNI ELEMENTI PRIJEDLOGA
 Sažetak predloženog djelovanja
 Ovaj se prijedlog odnosi na osnivanje
 zajedničkog poduzeća za bioindustriju (BBI JU) u skladu s
 člankom 187. Ugovora o funkcioniranju Europske unije (UFEU) za provedbu
 zajedničke tehnološke inicijative za bioindustriju (BBI JTI).
 Zajedničko poduzeće za bioindustriju
 treba osnovati na razdoblje koje završava 31. prosinca 2024. Sjedište će
 imati u Bruxellesu, Belgija.
 Osnovat će ga EU, a zastupati Europska
 komisija i Konzorcij za bioindustriju (BIC). Aktivnosti zajedničkog
 poduzeća za bioindustriju zajednički će financirati njegovi
 osnivači. Komisija i BIC sudjelovat će s jednakim udjelima u
 troškovima provedbe zajedničkog poduzeća za bioindustriju. Aktivnosti
 istraživanja i demonstracijske aktivnosti financirat će se doprinosima
 trgovačkih društava koja su članovi BIC-a putem monetarnih i
 nemonetarnih resursa (zaposlenici, oprema, potrošna roba itd.) i monetarnih
 sredstava EU-a. Razina sredstava EU-a mijenjat će se u skladu s pravilima
 programa Obzor 2020., ovisno o tome koja se vrsta aktivnosti razmatra.
 Zajedničko poduzeće za bioindustriju
 bit će otvoreno za nove članove ako oni resursima pridonose
 postizanju ciljeva.
 Komisiju će zastupati Upravni odbor s
 pravima i glasovima kao u slučaju industrijskih članova BIC-a.
 Pravna osnova
 Pravna osnova prijedloga je članak 187.
 UFEU-a.
 Primjenjivat će se pravila za
 sudjelovanje i širenje rezultata programa Obzor 2020. Međutim, potrebno je
 odstupanje od tih pravila s obzirom na posebne operativne potrebe ove
 inicijative. To posebno odstupanje ipak nije uključeno u sadašnji
 prijedlog u ovoj fazi kako se ne bi dovele u pitanje međuinstitucijske
 rasprave u vezi s odgovarajućom pravnom osnovom / odgovarajućim
 postupovnim načinima za njihovo donošenje koje/koji su još uvijek u tijeku
 u kontekstu rada na zakonodavstvu u vezi s prijedlogom Komisije za Uredbu
 Europskog parlamenta i Vijeća kojom se utvrđuju Pravila za
 sudjelovanje i širenje rezultata u programu Obzor 2020. (COM(2011) 0810 –
 2011/0399 (COD). Posebno odstupanje uvest će se u kasnijoj fazi s obzirom
 na ishod navedenih rasprava.
 Odstupanjem će se za aktivnosti koje nisu
 inovacijske dopustiti ograničenje prihvatljivosti za financiranje na
 subjekte poput malih i srednjih poduzeća ili srednjoškolskih i
 višeškolskih obrazovnih ustanova uz istovremeno postizanje optimalne razine
 učinka poluge na privatna ulaganja.
 Supsidijarnost i proporcionalnost
 Prijedlog se odnosi na područje u kojem
 EU nema isključivu nadležnost te se stoga primjenjuje načelo
 supsidijarnosti.
 Politički ciljevi na kojima se prijedlog
 temelji mogu se postići samo djelovanjem EU-a iz sljedećih glavnih
 razloga:
 (1)
 utvrđena transnacionalna i složena priroda
 ovog velikog izazova u području istraživanja i inovacija, za što je
 potrebno udruživanje komplementarnog znanja i financijskih sredstava diljem
 sektora i granica; ni jedna pojedinačna država članica, trgovačko
 društvo ili zainteresirana strana ne može sama riješiti problem;
 (2)
 napori za usklađivanje i potrebni resursi tako
 su velikih razmjera da se mogu vjerodostojno provesti samo na europskoj razini;
 (3)
 u svjetlu sličnih i konkurentskih inicijativa
 koje su u tijeku ili se pokreću u drugim vodećim gospodarstvima (SAD,
 Brazil, Kina, Kanada), samo dalekosežno djelovanje provedeno na europskoj
 razini dovoljno je privlačno da potakne industrije na ulaganja u Europi.
 U skladu s načelom proporcionalnosti,
 odredbe ove Uredbe ne izlaze iz okvira potrebnih za postizanje ciljeva.
 Izbor
 instrumenta
 Predloženom Uredbom znatno će se
 potaći javna i privatna ulaganja u aktivnosti istraživanja i inovacija s
 ciljem poboljšanja konkurentnosti europske bioindustrije i zapošljavanja,
 posebno u ruralnim područjima. Zajedničko poduzeće za
 bioindustriju može potaknuti privatne resurse sredstvima EU-a na razini koja se
 ne može postići tradicionalnim instrumentima kojima nedostaje strateški
 dugoročni pristup u vezi s programiranjem i financiranjem. Svakim
 doprinosom od 1 EUR sredstava EU-a tijekom rada zajedničkog
 poduzeća potaknut će se 2,8 EUR privatnih sredstava.
 4. UTJECAJ NA PRORAČUN
 Ukupna sredstva zajedničkog poduzeća
 za bioindustriju bit će 2 000 milijuna EUR
 (uključujući doprinose u gotovini i u naravi). Osim toga, industrija
 je preuzela obvezu uložiti 1 800 milijuna EUR u osnivanje velikih
 vodećih demonstracijskih pogona kao doprinos ciljevima ove zajedničke
 tehnološke inicijative.
 Maksimalni doprinos Europske unije
 (uključujući EFTA-u) bit će 1 000 milijuna EUR[15] iz proračuna Obzora 2020.
 Troškove provedbe zajedničkog
 poduzeća za bioindustriju od početka će u jednakim dijelovima
 pokrivati EU i BIC. Tijekom trajanja zajedničkog poduzeća
 administrativni troškovi neće prelaziti 60 milijuna EUR.
 Aktivnosti istraživanja i demonstracije koje
 provodi zajedničko poduzeće za bioindustriju i koje ispunjavaju
 uvjete za sufinanciranje u skladu s Obzorom 2020. zajednički će
 financirati EU i BIC.
 5. DOPUNSKI ČIMBENICI
 Provjera
 EU će predstaviti godišnje izvješće
 o napretku zajedničkog poduzeća za bioindustriju i do 31. prosinca
 2017. provesti srednjoročnu reviziju. Razrješnica za izvršenje doprinosa
 EU-a dio je razrješnice koju Europski parlament na preporuku Vijeća daje
 Komisiji u skladu s postupkom predviđenim člankom 319. UFEU-a.
 2013/0241 (NLE)
 Prijedlog
 UREDBE VIJEĆA
 o zajedničkom poduzeću za
 bioindustriju
 (Tekst značajan za EGP)
 VIJEĆE EUROPSKE UNIJE,
 Uzimajući u obzir Ugovor o funkcioniranju
 Europske unije, a posebno njegov članak 187. i članak 188. stavak 1.,
 Uzimajući u obzir prijedlog Europske
 komisije,
 Uzimajući u obzir mišljenje Europskog
 parlamenta[16],
 Uzimajući u obzir mišljenje Europskog
 gospodarskog i socijalnog odbora,[17],
 Budući da:
 (1) Javno-privatna partnerstva u
 obliku zajedničkih tehnoloških inicijativa u početku su bila
 predviđena Odlukom (EZ) br. 1982/2006 Europskog parlamenta i
 Vijeća od 18. prosinca 2006. o Sedmom okvirnom programu Europske zajednice
 za istraživanja, tehnološki razvoj i demonstracijske aktivnosti (2007. – 2013.)[18].
 (2) Odlukom Vijeća br.
 2006/971/EZ od 19. prosinca 2006. o posebnom programu „Suradnja” za provedbu
 Sedmog okvirnog programa Europske zajednice za istraživanja, tehnološki razvoj
 i demonstracijske aktivnosti (2007. – 2013.)[19]
 utvrđena su posebna javno-privatna partnerstva koja treba podržati.
 (3) Uredbom (EU) br. .../2013.
 Europskog parlamenta i Vijeća od ... 2013. o osnivanju Obzora 2020. –
 Okvirnog programa za istraživanje i inovacije (2014. – 2020.)[20] namjerava se postići
 veći učinak na istraživanje i inovacije udružujući Okvirni
 program Obzor 2020. i sredstva privatnog sektora u javno-privatna partnerstva u
 ključnim područjima u kojima istraživanje i inovacije mogu
 pridonijeti širim ciljevima Unije u pogledu konkurentnosti i pomoći
 rješavanju društvenih izazova. Uključenost Unije u ta partnerstva može
 biti u obliku financijskih doprinosa zajedničkim poduzećima
 osnovanima na temelju članka 187. Ugovora prema Odluci
 br 1982/2006/EZ.
 (4) U skladu s Odlukom
 Vijeća (EU) br. .../2013. od ... 2013. o osnivanju posebnog programa za
 provedbu Obzora 2020. (2014. – 2020.)[21] moguće je pružiti podršku
 zajedničkim poduzećima osnovanima u okviru Okvirnog programa Obzor
 2020. pod uvjetima utvrđenima u toj Odluci.
 (5) Strategija Europa 2020.[22] naglašava potrebu za razvojem
 povoljnih uvjeta za ulaganje u znanje i inovacije kako bi se postigao pametan,
 održiv i uključiv rast u Uniji. Strategiju su poduprli Europski parlament
 i Vijeće.
 (6) Konzorcij za bioindustriju (u
 daljnjem tekstu „BIC”) sastavio je dokument o planovima i strateški program za
 inovacije i istraživanja na temelju opsežnog savjetovanja s dionicima iz javnog
 i privatnog sektora. U Strateškom planu za inovacije i istraživanja opisuju se
 glavni izazovi u području tehnologije i inovacija s kojima se treba suočiti
 u cilju razvijanja održive i konkurentne bioindustrije u Europi i utvrđuju
 aktivnosti istraživanja, demonstracije i uvođenja koje će se provesti
 u okviru zajedničke tehnološke inicijative o „bioindustriji”.
 (7) BIC je neprofitna
 organizacija osnovana kako bi zastupala industrijsku skupinu koja podržava
 zajedničku tehnološku inicijativu o bioindustriji. Njezini članovi
 pokrivaju čitav vrijednosni lanac bioindustrije i obuhvaćaju velike
 industrije, mala i srednja poduzeća, regionalne klastere, europske
 trgovinske udruge i europske tehnološke platforme. Cilj je BIC-a osigurati i
 promicati tehnološki i gospodarski razvoj bioindustrije u Europi. Svi
 zainteresirani dionici duž vrijednosnog lanca bioindustrije mogu zatražiti
 članstvo. BIC primjenjuje opće načelo otvorenosti i
 transparentnosti u vezi s članstvom te osigurava široki opseg
 uključenosti industrije.
 (8) Komunikacija Komisije od 13.
 veljače 2012. pod nazivom „Inovacije za održivi rast: biogospodarstvo za
 Europu”[23],
 a posebno njezin akcijski plan, poziva na osnivanje javno-privatnog partnerstva
 za podršku uspostavi održive i konkurentne bioindustrije i vrijednosnih lanaca
 u Europi. U svjetlu usmjeravanja prema društvu koje ne ovisi o naftnim
 resursima, cilj je Komunikacije bolja integracija sektora proizvodnje i obrade
 biomase kako bi se sigurnost hrane, pomanjkanje prirodnih resursa i ekološki
 ciljevi uskladili s upotrebom biomase u industrijske svrhe i s ciljem dobijanja
 energije.
 (9) U Komunikaciji Komisije od
 10. listopada 2012. pod nazivom „Jača europska industrija za rast i
 gospodarski oporavak”[24] potvrđuje se strateška važnost
 bioindustrije za buduću konkurentnost Europe, kako je navedeno u
 Komunikaciji Komisije od 21. prosinca 2007. pod nazivom „Vodeća tržišna
 inicijativa za Europu”[25]
 i naglašava potreba za zajedničkom tehnološkom inicijativom o
 „bioindustriji”.
 (10) Bioindustrija i njezini
 vrijednosni lanci suočavaju se sa složenim i znatnim izazovima u
 području tehnologije i inovacija. Kao sektor u nastajanju, bioindustrija
 mora prevladati raspršenost tehničkih nadležnosti i ograničene javno
 dostupne podatke o stvarnoj dostupnosti resursa kako bi se izgradili održivi i
 konkurentni vrijednosni lanci. U cilju rješavanja tih izazova potrebno je na
 usredotočen i dosljedan način na europskoj razini postići kritičnu
 masu u smislu opsega aktivnosti, izvrsnosti i potencijala za inovacije.
 (11) Zajedničkom tehnološkom
 inicijativom o bioindustriji trebale bi se ublažiti različite vrste
 tržišnih nedostataka koji odvraćaju od privatnog ulaganja u
 pretkonkurentsko istraživanje te aktivnosti demonstracije i uvođenja
 bioindustrije u Europi. Njome se posebno treba utvrditi raspoloživost pouzdanih
 izvora biomase uzimajući u obzir druge konkurentske društvene i ekološke
 zahtjeve i poduprijeti razvoj naprednih tehnologija obrade te demonstracijskih
 aktivnosti i političkih instrumenata širokih razmjera, smanjujući
 rizike privatnih ulaganja u istraživanja i inovacije u razvoju održivih i
 konkurentnih bioproizvoda i biogoriva.
 (12) Zajednička tehnološka
 inicijativa o bioindustriji treba biti javno-privatno partnerstvo s ciljem
 povećanja ulaganja u razvoj održivog sektora bioindustrije u Europi. Njome
 se trebaju omogućiti ekološke i društveno-gospodarske prednosti za
 europske građane, povećati konkurentnost Europe i pridonijeti uspostavljanju
 Europe kao ključnog čimbenika u istraživanju, demonstraciji i
 uvođenju naprednih bioproizvoda i biogoriva.
 (13) Cilj je zajedničke
 tehnološke inicijative za bioindustriju provesti program aktivnosti
 istraživanja i inovacija u Europi kojim će se ocijeniti raspoloživost
 obnovljivih bioloških resursa koji se mogu upotrijebiti za proizvodnju
 biomaterijala te na temelju toga poduprijeti uspostavljanje održivih
 vrijednosnih lanaca bioindustrije. Aktivnosti se trebaju provesti suradnjom
 među dionicima duž čitavih vrijednosnih lanaca bioindustrije,
 uključujući primarnu industriju proizvodnje i obrade, potrošačke
 marke, mala i srednja poduzeća, centre za istraživanja i tehnologiju i
 sveučilišta.
 (14) Ambicija i opseg ciljeva
 zajedničke tehnološke inicijative za bioindustriju, razmjeri financijskih
 i tehničkih resursa koje treba pokrenuti i potreba za postizanjem
 učinkovite koordinacije i sinergije resursa i financiranja zahtijevaju
 sudjelovanje Unije. Stoga zajedničko poduzeće za provedbu
 zajedničke tehnološke inicijative za bioindustriju (u daljnjem tekstu:
 zajedničko poduzeće za bioindustriju) treba osnovati kao pravnu
 osobu.
 (15) Cilj zajedničkog
 poduzeća za bioindustriju treba se ostvariti podrškom aktivnostima
 istraživanja i inovacija uz upotrebu sredstava iz javnog i privatnog sektora. S
 tim ciljem zajedničko poduzeće za bioindustriju treba organizirati
 pozive na podnošenje prijedloga za podršku istraživanjima te aktivnostima
 demonstracije i uvođenja.
 (16) Za postizanje maksimalnog
 učinka, zajedničko poduzeće za bioindustriju treba razviti usku
 sinergiju s drugim programima Unije u područjima poput obrazovanja,
 okoliša, konkurentnosti i malih i srednjih poduzeća te s fondovima u
 području kohezijske politike i politike ruralnog razvoja, čime se
 posebno može pridonijeti jačanju nacionalnih i regionalnih sposobnosti
 istraživanja i inovacija u kontekstu strategija pametne specijalizacije.
 (17) Osnivači zajedničkog
 poduzeća za bioindustriju trebaju biti Unija i BIC.
 (18) Pravila za organizaciju i
 djelovanje zajedničkog poduzeća za bioindustriju treba utvrditi
 Statutom zajedničkog poduzeća za bioindustriju kao dio ove Uredbe.
 (19) BIC je u pisanom obliku
 izrazio svoju suglasnost za provedbu aktivnosti istraživanja u području
 zajedničkog poduzeća za bioindustriju u okviru strukture koja je
 dobro prilagođena prirodi javno-privatnog partnerstva. Prikladno je da BIC
 pristupi Statutu navedenom u Prilogu ovoj Uredbi potpisivanjem izjave o
 suglasnosti.
 (20) Kako bi se ostvarili njegovi
 ciljevi, zajedničko poduzeće za bioindustriju trebalo bi pružati
 financijsku potporu, uglavnom u obliku bespovratnih sredstava za sudionike na
 temelju javnih i konkurentnih poziva na podnošenje prijedloga.
 (21) Doprinosi privatnih
 članova ne bi se smjeli ograničiti na administrativne troškove
 zajedničkog poduzeća za bioindustriju i sufinanciranje potrebno za
 provođenje aktivnosti istraživanja i inovacija koje podupire
 zajedničko poduzeće za bioindustriju.
 (22) Njihovi doprinosi trebali bi
 se također odnositi na dodatne aktivnosti koje privatni članovi
 trebaju provesti sukladno planu za dodatne aktivnosti; kako bi stekli pravi
 pregled učinka poluge, te dodatne aktivnosti trebale bi predstavljati
 doprinos široj zajedničkoj tehnološkoj inicijativi za bioindustriju.
 (23) Sudjelovanje u neizravnom
 djelovanju koje financira zajedničko poduzeće za bioindustriju treba
 biti u skladu s Uredbom (EU) br. ... /2013. Europskog Parlamenta i Vijeća od
 ... 2013. o utvrđivanju pravila za sudjelovanje i širenje rezultata u
 „Okvirnom programu za istraživanje i inovacije (2014. – 2020.) – Obzor 2020”[26].
 (24) Financijskim
 doprinosima Unije zajedničkom poduzeću za bioindustriju trebalo bi se
 upravljati u skladu s načelima dobrog financijskog upravljanja i
 odgovarajućim pravilima neizravnog upravljanja utvrđenima Uredbom
 (EU, Euratom) br. 966/2012 i delegiranom Uredbom Komisije (EU) br. 1268/2012 od
 29. listopada 2012. o pravilima primjene Uredbe (EU, Euratom) br. 966/2012[27].
 (25) Revizije korisnika sredstava
 Unije pod ovom Uredbom trebale bi se provoditi na način da se smanji
 administrativno opterećenje u skladu s Uredbom (EU) br. .../2013 [Okvirni
 program Obzor 2020.].
 (26) Tijekom cijelog ciklusa
 rashoda trebalo bi financijski interes Unije i drugih članova
 zajedničkog poduzeća za bioindustriju zaštititi proporcionalnim
 mjerama uključujući sprečavanje, otkrivanje i ispitivanje
 nepravilnosti, povrat izgubljenih, krivo isplaćenih ili nepravilno
 upotrijebljenih sredstava te po potrebi administrativne ili novčane kazne
 u skladu s Uredbom (EU, Euratom) br. 966/2012.
 (27) Interni revizor Komisije treba
 imati iste ovlasti nad zajedničkim poduzećem za bioindustriju kao one
 koje ima u pogledu Komisije.
 (28) U skladu s člankom 287.
 stavkom 1. Ugovora, osnivačkim aktom tijela, ureda ili agencija koje je
 Unija osnovala može se isključiti provjera računa svih prihoda i
 rashoda tih tijela, ureda i agencija od strane Revizorskog suda. U skladu s
 člankom 60. stavkom 5. Uredbe (EU, Euratom) br. 966/2012, račune
 tijela iz članka 209. Uredbe (EU, Euratom) br. 966/2012 mora provjeriti neovisno
 revizorsko tijelo koje između ostalog daje mišljenje o pouzdanosti
 računa te zakonitosti i pravilnosti osnovnih transakcija. Izbjegavanje
 dupliciranja provjere računa opravdava to što računi zajedničkog
 poduzeća za bioindustriju ne bi trebali biti predmetom provjera
 Revizorskog suda.
 (29) Radi olakšanog osnivanja
 zajedničkog poduzeća za bioindustriju, Komisija je odgovorna za
 njegovo osnivanje i početno djelovanje sve dok zajedničko
 poduzeće ne razvije operativnu sposobnost za provedbu vlastitog proračuna.
 (30) U skladu s načelima
 supsidijarnosti i proporcionalnosti navedenima u članku 5. Ugovora o
 Europskoj uniji, države članice ne mogu u dovoljnoj mjeri postići
 ciljeve zajedničkog poduzeća za bioindustriju u jačanju istraživanja
 i inovacija u industriji diljem Unije, stoga radi izbjegavanja dupliciranja,
 zadržavanja kritične mase i osiguravanja da se javno financiranje koristi
 na optimalan način te ciljeve može bolje postići Unija. Ova se Uredba
 ograničava na minimum potreban za postizanje tih ciljeva i ne prelazi
 okvire koji su potrebni za ostvarivanje te svrhe.
 DONIJELO JE OVU UREDBU:
 Članak 1.
 Osnivanje
 1. Za provedbu zajedničke
 tehnološke inicijative za bioindustriju osniva se zajedničko poduzeće
 u smislu članka 187. Ugovora (u daljnjem tekstu: „zajedničko
 poduzeće za bioindustriju”) u razdoblju od 1. siječnja 2014. do 31.
 prosinca 2024.
 2. Zajedničko poduzeće
 za bioindustriju je tijelo kojemu je povjerena provedba javno-privatnog
 partnerstva navedenog u članku 209. Uredbe (EU, Euratom) br. 966/2012
 Europskog Parlamenta i Vijeća[28].
 3. Zajedničko poduzeće
 za bioindustriju je pravni subjekt. U svim državama članicama ima najšire
 područje pravne i poslovne sposobnosti koja se pravnim subjektima priznaje
 u skladu sa zakonodavstvom tih država. On posebno može steći pokretnine i
 nekretnine ili raspolagati njima te može biti stranka u sudskom postupku.
 4. Sjedište zajedničkog
 poduzeća za bioindustriju je u Bruxellesu, Belgija.
 5. Statut zajedničkog
 poduzeća za bioindustriju naveden je u Prilogu.
 Članak 2.
 Ciljevi
 Ciljevi zajedničkog poduzeća za
 bioindustriju su sljedeći:
 (a)
 pridonijeti provedbi Uredbe (EU) br. .../2013
 Europskog parlamenta i Vijeća od ...2013. kojom se uspostavlja Okvirni
 program Obzor 2020., a posebno dijela ... Odluke Vijeća br. .../2013 EU od
 ... 2013. o osnivanju posebnog programa Obzor 2020.
 (b)
 pridonijeti ciljevima zajedničke tehnološke
 inicijative za bioindustriju za održivo gospodarstvo s učinkovitijim
 iskorištavanjem resursa i niskim emisijama ugljika i veći gospodarski rast
 i zapošljavanje, osobito u ruralnim područjima, razvojem održivih i
 konkurentnih bioindustrija u Europi na temelju naprednih biorafinerija koje na
 održiv način nabavljaju biomasu, a posebno
 (c)
 pokazati tehnologije kojima se omogućuje
 proizvodnja novih kemijskih sastavnica, novih materijala i novih
 potrošačkih proizvoda iz europske biomase, za koje nisu potrebni fosilni
 izvori;
 (d)
 razviti poslovne modele u kojima se objedinjuju
 gospodarski subjekti duž čitavog vrijednosnog lanca, od opskrbe pogona
 biorafinerija biomasom do potrošača biomaterijala, biokemikalija i
 biogoriva, između ostalog stvaranjem novih međusektorskih veza i
 podupiranjem međuindustrijskih klastera i
 (e)
 osnivati vodeće pogone biorafinerija koji se
 služe tehnologijama i poslovnim modelima za biomaterijale, biokemikalije i
 biogoriva te dokazati smanjenje troškova i povećanje učinka na razini
 konkurentnoj s alternativama temeljenima na fosilnim izvorima.
 Članak 3.
 Financijski doprinos Unije
 1. Maksimalni doprinos Unije,
 uključujući odobrena sredstva EFTA-e za administrativne troškove i
 troškove poslovanja zajedničkog poduzeća za bioindustriju iznosi
 1 000 milijuna EUR. Doprinos se prema odredbama članka 58. stavka 1.
 točke (c) podtočke iv. i članaka 60. i 61. Uredbe (EU, Euratom)
 br. 966/2012 za tijela koja se navode u članku 209. te Uredbe
 plaća iz odobrenih sredstava općeg proračuna Unije koja su
 dodijeljena Posebnom programu Obzor 2020. za provedbu Okvirnog programa Obzor
 2020.
 2. Uvjeti za financijski
 doprinos Unije utvrđuju se sporazumom o delegiranju i godišnjim
 sporazumima o prijenosu sredstava koje sklapa Komisija u ime Unije i
 zajedničko poduzeće za bioindustriju.
 3. Sporazum o delegiranju
 naveden u stavku 2. pokriva aspekte navedene u članku 58. stavku 3.,
 člancima 60. i 61. Uredbe (EU, Euratom) br. 966/2012 i u članku
 40. delegirane Uredbe Komisije (EU) br. 1268/2012 kao i sljedeće,
 među ostalim:
 (a) zahtjeve za doprinose zajedničkog
 poduzeća za bioindustriju u vezi s mjerodavnim pokazateljima učinka
 navedenima u Prilogu II. Odluci br..../EU [Posebni program za provedbu Okvirnog
 programa Obzor 2020.];
 (b) zahtjeve za doprinose zajedničkog
 poduzeća za bioindustriju u vezi s praćenjem navedenim u Prilogu III.
 Odluci br..../EU [Posebni program za provedbu Okvirnog programa Obzor 2020.];
 (c) posebne pokazatelje učinka u vezi s
 funkcioniranjem zajedničkog poduzeća za bioindustriju;
 (d) aranžmane u pogledu pružanja potrebnih
 podataka kako bi se osiguralo da Komisija može ispuniti svoje obveze širenja
 rezultata i izvješćivanja;
 (e) uporabu i promjenu ljudskih potencijala,
 posebice zapošljavanje prema funkcijskoj skupini, platnom razredu i kategoriji,
 postupak reklasifikacije i sve promjene u pogledu članova osoblja.
 Članak 4.
 Doprinosi ostalih članova
 1. Ostali članovi
 zajedničkog poduzeća za bioindustriju daju ili osiguravaju da njihovi
 pridruženi subjekti tijekom razdoblja koje je navedeno u članku 1. daju
 ukupni doprinos od najmanje 2 800 milijuna EUR.
 2. Doprinos naveden u stavku 1.
 sastoji se od sljedećeg:
 (a)
 doprinosa zajedničkom poduzeću za
 bioindustriju navedenih u klauzuli 12. stavku 2., klauzuli 12. stavku 3.
 točki (b) i klauzuli 12. stavku 3. točki (c) Statuta koji se nalazi u
 Prilogu.
 (b)
 doprinosa u naravi od najmanje 1 800 milijuna
 EUR tijekom razdoblja koje je navedeno u članku 1. koje su ostali
 članovi ili njihovi pridruženi subjekti odredili za njihove troškove pri
 provedbi dodatnih aktivnosti izvan plana rada zajedničkog poduzeća za
 bioindustriju koje pridonose ciljevima zajedničke tehnološke inicijative
 za bioindustriju. Ti bi se troškovi mogli pokriti drugim programima
 financiranja Unije u skladu s pravilima i postupcima u primjeni. U takvim
 slučajevima financiranje Unije ne zamjenjuje doprinose u naravi ostalih
 članova ili njihovih pridruženih subjekata.
 Troškovi navedeni u točki (b) nisu
 prihvatljivi za financijsku potporu zajedničkog poduzeća za
 bioindustriju. Odgovarajuće aktivnosti navode se u godišnjem planu
 dodatnih aktivnosti koji pokazuje procijenjene vrijednosti tih doprinosa.
 3. Ostali članovi
 zajedničkog poduzeća za bioindustriju svake godine do 31. siječnja
 podnose izvješće Upravnom odboru zajedničkog poduzeća za
 bioindustriju o vrijednosti doprinosa navedenih u stavku 2. koji su dani u
 svakoj prethodnoj financijskoj godini.
 4. U svrhu ocjenjivanja
 doprinosa iz stavka 2. točke (b) i klauzule 12. stavka 3.točke (c)
 Statuta iz Priloga, troškovi se utvrđuju prema uobičajenoj praksi
 troškovnog računovodstva dotičnih subjekata, prema mjerodavnim
 standardima računovodstva države u kojoj subjekt ima poslovni nastan i
 prema mjerodavnim međunarodnim računovodstvenim standardima /
 međunarodnim standardima financijskog izvještavanja. Troškove
 potvrđuje neovisni vanjski revizor kojeg imenuje predmetni subjekt.
 Ocjenjivanje doprinosa provjerava zajedničko poduzeće za
 bioindustriju. U slučaju preostalih nesigurnosti reviziju može provesti
 zajedničko poduzeće za bioindustriju.
 5. Komisija može okončati,
 proporcionalno smanjiti ili obustaviti financijski doprinos Unije
 zajedničkom poduzeću za bioindustriju ili pokrenuti postupak
 likvidacije naveden u klauzuli 20. stavku 2. Statuta iz Priloga ako ti
 članovi ili njihovi pridruženi subjekti ne daju doprinose, daju samo
 djelomične doprinose ili kasne s doprinosima koji su navedeni u stavku 2.
 Članak 5.
 Financijska pravila
 Zajedničko poduzeće za bioindustriju
 donosi svoja posebna financijska pravila u skladu s člankom 209. Uredbe
 (EU, Euratom) br. 966/2012 i Uredbe (EU) br. ... [delegirana Uredba po
 modelu Financijske uredbe za javno-privatna partnerstva].
 Članak 6.
 Osoblje
 1. Pravilnik o osoblju za
 dužnosnike i Uvjeti zaposlenja ostalih službenika Europske unije utvrđeni
 Uredbom Vijeća (EEZ, Euratom, EZUČ) br. 259/68[29], kao i pravila donesena
 sporazumom sklopljenim između institucija Unije za stupanje na snagu
 Pravilnika o osoblju za dužnosnike i Uvjeta zaposlenja ostalih službenika
 primjenjuje se na osoblje koje zapošljava zajedničko poduzeće za
 bioindustriju.
 2. Upravni odbor u odnosu na
 osoblje zajedničkog poduzeća za bioindustriju izvršava ovlasti tijela
 za imenovanje koje su mu dodijeljene Pravilnikom o osoblju i ovlasti koje su
 Uvjetima zaposlenja ostalih službenika dodijeljene tijelu nadležnom za
 sklapanje ugovora o radu (u daljnjem tekstu „ovlasti tijela za imenovanja”).
 Nadzorni odbor u skladu s člankom 110.
 Pravilnika o osoblju donosi odluku na temelju članka 2. stavka 1.
 Pravilnika o osoblju i članka 6. Uvjeta zaposlenja drugih službenika kojom
 se relevantne ovlasti tijela za imenovanje delegiraju izvršnom direktoru i
 definiraju uvjeti pod kojima se delegiranje ovlasti može obustaviti. Izvršni
 direktor može dalje prenijeti te ovlasti.
 U izvanrednim okolnostima Upravni odbor odlukom
 može privremeno obustaviti delegiranje ovlasti tijela za imenovanje izvršnom
 direktoru i onima kojima je on prenio te ovlasti i izvršavati ih samostalno ili
 ih delegirati jednom od svojih članova ili članu osoblja
 zajedničkog poduzeća koji nije izvršni direktor.
 3. Upravni odbor donosi
 odgovarajuća provedbena pravila Pravilnika o osoblju i Uvjeta zaposlenja
 drugih službenika u skladu s člankom 110. Pravilnika o osoblju.
 4. Resursi osoblja utvrđuju
 se planom radnih mjesta za osoblje zajedničkog poduzeća za
 bioindustriju u kojem se navodi broj privremenih radnih mjesta prema
 funkcijskoj grupi i platnom razredu i broj ugovornog osoblja iskazan u
 ekvivalentima punog radnog vremena, u skladu s njegovim godišnjim
 proračunom.
 5. Osoblje zajedničkog
 poduzeća za bioindustriju sastoji se od privremenog osoblja i ugovornog
 osoblja.
 6. Sve troškove koji se odnose
 na osoblje pokriva zajedničko poduzeće za bioindustriju.
 Članak 7.
 Upućeni nacionalni stručnjaci i vježbenici
 1. Zajedničko poduzeće
 za bioindustriju može koristiti upućene nacionalne stručnjake i
 vježbenike koji nisu zaposleni u zajedničkom poduzeću. Broj
 upućenih nacionalnih stručnjaka iskazan u ekvivalentima punog radnog
 vremena dodaje se u skladu s godišnjim proračunom u informacije o osoblju
 kako je navedeno u članku 6. stavku 4. ove Uredbe.
 2. Upravni odbor donosi odluku
 kojom se utvrđuju pravila o upućivanju nacionalnih stručnjaka u
 zajedničko poduzeće za bioindustriju i o korištenju vježbenika.
 Članak 8.
 Povlastice i imuniteti
 Protokol o povlasticama i imunitetima Unije
 primjenjuje se na zajedničko poduzeće za bioindustriju i njegovo
 osoblje.
 Članak 9.
 Odgovornost zajedničkog poduzeća za
 bioindustriju
 1. Ugovorna odgovornost
 zajedničkog poduzeća za bioindustriju utvrđena je
 odgovarajućim ugovornim odredbama i zakonodavstvom koje se primjenjuje na
 predmetni sporazum, odluku ili ugovor.
 2. U slučaju izvanugovorne
 odgovornosti, zajedničko poduzeće za bioindustriju, u skladu s
 općim načelima koja su zajednička zakonima država članica,
 nadoknađuje svu štetu koju uzrokuje njegovo osoblje pri obavljanju svojih
 dužnosti.
 3. Sve isplate zajedničkog
 poduzeća za bioindustriju, s obzirom na odgovornost iz stavaka 1. i 2.,
 kao i troškovi i izdaci koji nastaju s tim u vezi, smatraju se rashodima
 zajedničkog poduzeća za bioindustriju i pokrivaju se njegovim
 sredstvima.
 4. Zajedničko poduzeće
 za bioindustriju isključivo je odgovorno za izvršavanje svojih obveza.
 Članak 10.
 Nadležnost Suda i primjenjivo pravo
 1. Sud je nadležan pod uvjetima
 koji su utvrđeni Ugovorom i u sljedećim slučajevima:
 (a) za sve sporove između članova
 koji se odnose na predmet ove Uredbe;
 (b) za donošenje odluka u skladu s
 arbitražnim klauzulama u sporazumima, odlukama ili ugovorima koje sklapa
 zajedničko poduzeće za bioindustriju;
 (c) za sporove koji se odnose na nadoknadu
 štete koju je prouzročilo osoblje zajedničkog poduzeća za
 bioindustriju tijekom izvršavanja svojih dužnosti;
 (d) za sve sporove između
 zajedničkog poduzeća za bioindustriju i njegovog osoblja u okvirima i
 pod uvjetima Pravilnika o osoblju za dužnosnike i Uvjeta zaposlenja ostalih
 službenika Europske unije.
 2. Za sva pitanja koja nisu
 obuhvaćena ovom Uredbom ili drugim pravnim aktima Unije primjenjuje se
 zakonodavstvo države u kojoj se nalazi sjedište zajedničkog poduzeća
 za bioindustriju.
 Članak 11.
 Ocjenjivanje
 1. Komisija do 31. prosinca
 2017. provodi privremeno ocjenjivanje zajedničkog poduzeća za
 bioindustriju. Komisija dostavlja zaključke tog ocjenjivanja i svoja
 zapažanja Europskom parlamentu i Vijeću do 30. lipnja 2018.
 2. Temeljem zaključaka
 privremenog ocjenjivanja iz stavka 1. Komisija može djelovati u skladu s
 člankom 4. stavkom 5. ili poduzeti druge prikladne mjere.
 3. Unutar šest mjeseci od
 likvidacije zajedničkog poduzeća za bioindustriju, ali ne kasnije od
 dvije godine nakon pokretanja postupka likvidacije navedenog u klauzuli 20.
 Statuta iz Priloga, Komisija provodi konačno ocjenjivanje zajedničkog
 poduzeća za bioindustriju. Rezultati te konačne procjene dostavljaju
 se Europskom parlamentu i Vijeću.
 Članak 12.
 Razrješnica
 1. Razrješnica za izvršenje
 proračuna u pogledu doprinosa Unije zajedničkom poduzeću za
 bioindustriju dio je razrješnice koju Europski parlament na preporuku
 Vijeća daje Komisiji u skladu s postupkom predviđenim člankom
 319. Ugovora.
 2. Zajedničko poduzeće
 za bioindustriju u potpunosti surađuje s institucijama uključenima u
 postupak davanja razrješnice te prema potrebi dostavlja sve potrebne dodatne
 podatke. U tom se smislu od njih može zatražiti prisustvovanje sastancima
 odgovarajućih institucija ili tijela i pomaganje dužnosniku Komisije za
 ovjeravanje na osnovi delegiranja ovlasti.
 Članak 13.
 Ex
 post revizije
 1. Zajedničko poduzeće
 za bioindustriju provodi ex post revizije troškova za neizravno
 djelovanje u skladu s člankom 23. Uredbe (EU) br. ...[okvirni program Obzor
 2020.] kao dio neizravnog djelovanja okvirnog programa Obzor 2020.
 2. Radi osiguranja
 usklađenosti Komisija može odlučiti da će provesti reviziju iz
 stavka 1.
 Članak 14.
 Zaštita financijskih interesa članova
 1. Ne dovodeći u pitanje
 klauzulu 16. stavak 4. Statuta iz Priloga, zajedničko poduzeće za
 bioindustriju osoblju Komisije, drugim osobama koje ona ovlasti i Revizorskom
 sudu odobrava pristup svojim lokacijama i prostorima kao i podacima,
 uključujući podatke u elektroničkom obliku koji su potrebni za
 provedbu revizija.
 2. Europski ured za borbu protiv
 prijevara (OLAF) može provoditi istrage, uključujući provjere i
 inspekcije na terenu, u skladu s odredbama i postupcima iz Uredbe (EZ)
 br. 1073/1999 Europskog Parlamenta i Vijeća od 25. svibnja 1999. o
 istragama koje provodi Europski ured za borbu protiv prijevara (OLAF)[30] i Uredbe Vijeća (Euratom,
 EZ) br. 2185/96 od 11. studenoga 1996. o provjerama i inspekcijama na
 terenu koje provodi Komisija s ciljem zaštite financijskih interesa Europskih
 zajednica od prijevara i ostalih nepravilnosti[31]
 kako bi se utvrdile moguće prijevare, korupcija i druge nezakonite radnje
 koje utječu na financijske interese Unije, a povezane su s nekim sporazumom,
 odlukom ili ugovorom koji se financiraju na temelju ove Uredbe.
 3. Ne dovodeći u pitanje
 stavak 1. i 2. ugovori, sporazumi i odluke koje proizlaze iz provedbe ove
 Uredbe sadržavaju odredbe koje izričito ovlašćuju Komisiju,
 zajedničko poduzeće za bioindustriju, Revizorski sud i OLAF za
 provedbu takvih revizija i istraga u skladu sa svojim nadležnostima.
 4. Zajedničko poduzeće
 za bioindustriju osigurava prikladnu zaštitu financijskih interesa svojih
 članova, izvršavanjem ili dopuštanjem odgovarajućih unutarnjih i
 vanjskih provjera.
 5. Zajedničko poduzeće
 za bioindustriju pristupa Međuinstitucionalnom sporazumu od 25. svibnja
 1999. između Europskog parlamenta, Vijeća i Komisije o unutarnjim
 istragama koje provodi OLAF[32].
 Zajedničko poduzeće za bioindustriju donosi mjere potrebne za
 olakšavanje unutarnjih istraga koje provodi OLAF.
 Članak 15.
 Povjerljivost
 Ne dovodeći u pitanje članak 16.,
 zajedničko poduzeće za bioindustriju osigurava zaštitu osjetljivih
 podataka čije bi otkrivanje moglo naštetiti interesima njegovih
 članova ili sudionika u aktivnostima zajedničkog poduzeća za
 bioindustriju.
 Članak 16.
 Transparentnost
 1. Na dokumente zajedničkog
 poduzeća za bioindustriju primjenjuje se Uredba (EZ) br. 1049/2001
 Europskog parlamenta i Vijeća o javnom pristupu dokumentima Europskog
 parlamenta, Vijeća i Komisije.[33]
 2. Upravni odbor
 zajedničkog poduzeća za bioindustriju može donijeti praktična
 rješenja za provedbu Uredbe (EZ) br. 1049/2001.
 3. Ne dovodeći u pitanje
 članak 10., odluke koje donosi zajedničko poduzeće za
 bioindustriju u skladu s člankom 8. Uredbe (EZ) br. 1049/2001 mogu
 biti predmetom pritužbe Ombudsmanu pod uvjetima utvrđenima člankom
 228. Ugovora.
 Članak 17.
 Pravila za sudjelovanje i širenje rezultata
 Uredba (EU) br. ... [Pravila za sudjelovanje
 i širenje rezultata u programu Obzor 2020.] primjenjuje se na aktivnosti koje
 financira zajedničko poduzeće za bioindustriju. U skladu s tom
 Uredbom, zajedničko poduzeće za bioindustriju smatra se tijelom za
 dodjelu potpora i ono dodjeljuje financijsku potporu neizravnom djelovanju kako
 je navedeno u klauzuli 1. Statuta iz Priloga.
 Članak 18.
 Potpora države domaćina
 Moguće je sklopiti administrativni
 sporazum između zajedničkog poduzeća za bioindustriju i države u
 kojoj se nalazi njegovo sjedište s obzirom na povlastice i imunitete te druge
 oblike potpore koje ta država osigurava zajedničkom poduzeću za
 bioindustriju.
 Članak 19.
 Početne aktivnosti
 1. Komisija je odgovorna za
 osnivanje i početno djelovanje zajedničkog poduzeća za
 bioindustriju dok ono ne izradi operativne kapacitete za provedbu vlastitog
 proračuna. Komisija, u skladu s pravom Unije, provodi sve potrebne mjere
 suradnje s ostalim članovima i uz uključenost nadležnih tijela
 zajedničkog poduzeća za bioindustriju.
 2. U tu svrhu:
 (a)
 Komisija može imenovati svojeg dužnosnika za
 privremeno obnašanje dužnosti izvršnog direktora i izvršavanje dužnosti
 dodijeljenih izvršnom direktoru uz pomoć određenog broja dužnosnika
 Komisije, sve dok izvršni direktor ne preuzme svoje dužnosti nakon što ga je
 Upravni odbor imenovao u skladu s klauzulom 8. Priloga;
 (b)
 odstupajući od članka 6. stavka 2. ove
 Uredbe, privremeni direktor izvršava ovlasti tijela za imenovanje;
 (c)
 Komisija može privremeno imenovati određeni
 broj svojih dužnosnika.
 3. Privremeni izvršni direktor
 može, uz prethodno odobrenje Upravnog odbora, odobriti sva plaćanja koja
 su pokrivena odobrenim sredstvima iz godišnjeg proračuna zajedničkog
 poduzeća za bioindustriju te sklapati sporazume, odluke i ugovore,
 uključujući ugovore o zapošljavanju, nakon što zajedničko poduzeće
 za bioindustriju usvoji plan radnih mjesta.
 4. Privremeni izvršni direktor
 zajedničkom suglasnošću s izvršnim direktorom zajedničkog
 poduzeća za bioindustriju i ovisno o suglasnosti Upravnog odbora
 određuje datum od kojeg je zajedničko poduzeće za bioindustriju
 steklo kapacitete za provedbu vlastitog proračuna. Od tog datuma Komisija
 više ne preuzima obveze i ne izvršava plaćanja za aktivnosti
 zajedničkog poduzeća za bioindustriju.
 Članak 20.
 Stupanje na snagu
 Ova Uredba stupa na snagu dvadesetog dana od
 dana objave u Službenom listu Europske unije.
 Ova je
 Uredba u cijelosti obvezujuća i izravno se primjenjuje u svim državama
 članicama.
 Sastavljeno u Bruxellesu,
 Za
 Vijeće
 Predsjednik
 PRILOG
 STATUT ZAJEDNIČKOG PODUZEĆA ZA
 BIOINDUSTRIJU
 1. –
 Zadaće
 Zadaće
 zajedničkog poduzeća za bioindustriju su sljedeće:
 (a)
 osigurati uspostavu zajedničke tehnološke
 inicijative za bioindustriju i učinkovito upravljanje njome;
 (b)
 pokrenuti potrebne javne i privatne sektorske
 resurse;
 (c)
 osnovati i razvijati blisku i dugoročnu suradnju
 između Unije, industrije i drugih dionika;
 (d)
 osigurati učinkovitost zajedničke
 tehnološke inicijative za bioindustriju;
 (e)
 postići kritičnu masu istraživačkih
 napora za pokretanje dugoročnog programa;
 (f)
 pratiti napredak u postizanju ciljeva
 zajedničkog poduzeća za bioindustriju;
 (g)
 financijski podržavati neizravno djelovanje u
 području istraživanja i inovacija, uglavnom u obliku bespovratnih
 sredstava;
 (h)
 mjere informiranja, komuniciranja, iskorištavanja i
 širenja rezultata primjenjujući mutatis mutandis odredbe
 članka 22. Uredbe (EU-br. .../2013. [Okvirni program Obzor 2020.];
 (i)
 sve ostale zadaće koje su potrebne za
 postizanje ciljeva navedenih u članku 2. ove Uredbe.
 2. –
 Članovi
 1. Članovi zajedničkog
 poduzeća za bioindustriju su sljedeći:
 (a)
 Unija, koju predstavlja Komisija,
 (b)
 nakon prihvaćanja Statuta putem izjave o
 suglasnosti, Konzorcij za bioindustriju Aisbl (u daljnjem tekstu: BIC),
 neprofitna organizacija osnovana prema belgijskom zakonu (broj registracije:
 0521-857-822), sa stalnim sjedištem u Bruxellesu, Belgija.
 3. –
 Promjene članstva
 1. Pod uvjetom da doprinosi
 financiranju koje je navedeno u klauzuli 12. radi postizanja ciljeva
 zajedničkog poduzeća za bioindustriju iz članka 2. ove Uredbe i
 da prihvaća Statut zajedničkog poduzeća za bioindustriju, svaki
 pravni subjekt koji neposredno ili posredno podupire istraživanja i inovacije u
 nekoj državi članici ili zemlji koja je pridružena Okvirnom programu Obzor
 2020. može postati član zajedničkog poduzeća za bioindustriju.
 2. Svi zahtjevi za novo
 članstvo u zajedničkom poduzeću za bioindustriju upućuju se
 Upravnom odboru s priloženim prijedlogom za usklađivanje sastava Upravnog
 odbora iz klauzule 5.
 3. Upravni odbor procjenjuje
 zahtjev uzimajući u obzir važnost i potencijalnu dodanu vrijednost
 podnositelja zahtjeva za postizanje ciljeva zajedničkog poduzeća za
 bioindustriju. Nakon toga Upravni odbor odlučuje o zahtjevu.
 4. Svaki član može
 prekinuti svoje članstvo u zajedničkom poduzeću za
 bioindustriju. Prekid članstva stupa na snagu i postaje neopoziv šest
 mjeseci nakon prijave drugim članovima. Od tog trenutka bivši član se
 oslobađa svih obveza osim onih koje je zajedničko poduzeće za
 bioindustriju odobrilo ili steklo prije prekidanja članstva.
 5. Članstvo u
 zajedničkom poduzeću za bioindustriju ne smije se prenositi na
 treću stranu bez prethodnog pristanka Upravnog odbora.
 6. Zajedničko poduzeće
 za bioindustriju nakon svake promjene članstva u skladu s ovom klauzulom
 objavljuje na svom web-mjestu ažurirani popis članova
 zajedničkog poduzeća za bioindustriju i datum stupanja na snagu te
 promjene.
 4. –
 Organizacija zajedničkog poduzeća za bioindustriju
 1. Zajedničko poduzeće
 za bioindustriju sastoji se od sljedećih tijela:
 (a)
 Upravni odbor;
 (b)
 izvršni direktor;
 (c)
 znanstveni odbor;
 (d)
 skupina predstavnika država.
 2. Znanstveni odbor i skupina
 predstavnika država savjetodavna su tijela zajedničkog poduzeća za
 bioindustriju.
 5. –
 Sastav Upravnog odbora
 1. Upravni odbor sastoji se od
 sljedećih članova:
 –
 pet predstavnika Komisije;
 –
 pet predstavnika privatnih članova od kojih
 najmanje jedan mora biti predstavnik malih i srednjih poduzeća.
 6. –
 Funkcioniranje Upravnog odbora
 1. Komisija ima 50 %
 glasačkih prava. Glas Komisije je nedjeljiv. Privatni članovi imaju
 jednak broj glasova. Članovi ulažu sve svoje napore u postizanje
 konsenzusa. U nedostatku konsenzusa upravni odbor donosi odluke većinom
 glasova od najmanje 75 %, uključujući glasove odsutnih.
 2. Upravni odbor izabire svog
 predsjednika na razdoblje od dvije godine.
 3. Upravni odbor svoje redovite
 sjednice održava dva puta godišnje. Odbor može održati izvanredne sjednice na
 zahtjev Komisije ili većine predstavnika privatnih članova ili na
 zahtjev predsjednika. Sastanke Upravnog odbora saziva njegov predsjednik, a oni
 se obično održavaju u sjedištu zajedničkog poduzeća za
 bioindustriju.
 Izvršni direktor ima pravo sudjelovati u
 raspravama, ali nema pravo glasa.
 Predsjednik skupine predstavnika država ima pravo
 biti nazočan sjednicama Upravnog odbora kao promatrač.
 Upravni odbor može na pojedinačnoj osnovi
 pozvati druge osobe da prisustvuju njihovim sjednicama kao promatrači, a
 posebno predstavnike regionalnih tijela Unije i predstavnike civilnog društva.
 Predstavnici članova nisu osobno odgovorni za
 mjere koje poduzimaju u ulozi predstavnika na Upravnom odboru.
 Upravni odbor donosi svoj poslovnik.
 7. –
 Zadaće upravnog odbora
 1. Upravni odbor u cijelosti je
 odgovoran za strateško usmjerivanje i djelovanje zajedničkog poduzeća
 za bioindustriju i nadgleda provedbu njegovih aktivnosti.
 2. Upravni odbor posebno
 izvršava sljedeće zadaće:
 (a)
 ocjenjuje, prihvaća ili odbija prijave za novo
 članstvo u skladu s klauzulom 3.;
 (b)
 odlučuje o prekidu članstva u
 zajedničkom poduzeću za bioindustriju svakog člana koji ne
 ispunjava svoje obveze;
 (c)
 donosi financijska pravila zajedničkog
 poduzeća za bioindustriju u skladu s člankom 5. ove Uredbe;
 (d)
 donosi godišnji proračun zajedničkog
 poduzeća za bioindustriju, uključujući plan radnih mjesta u
 kojem se navodi broj privremenih radnih mjesta prema funkcijskoj grupi i
 platnom razredu i broj ugovornog osoblja i upućenih nacionalnih
 stručnjaka iskazan u ekvivalentima punog radnog vremena;
 (e)
 izvršava ovlasti tijela za imenovanja u odnosu na
 osoblje u skladu s člankom 6. stavkom 2. ove Uredbe;
 (f)
 imenuje, razrješuje ili produžava mandat izvršnog
 direktora te mu daje smjernice i prati njegov rad;
 (g)
 odobrava organizacijsko ustrojstvo programskog
 ureda navedenog u klauzuli 9. stavku 5. na temelju preporuke izvršnog
 direktora;
 (h)
 odobrava godišnji plan rada i odgovarajuće
 procjene rashoda predloženih od strane izvršnog direktora nakon savjetovanja sa
 znanstvenim odborom i skupinom predstavnika država;
 (i)
 odobrava godišnji plan dodatnih aktivnosti naveden
 u članku 4. stavku 2. točki (b) ove Uredbe na temelju prijedloga
 privatnih članova i nakon savjetovanja s ad hoc savjetodavnom
 skupinom, kada je to potrebno;
 (j)
 odobrava godišnja financijska izvješća;
 (k)
 odobrava godišnje izvješće o radu, uključujući
 odgovarajuće rashode;
 (l)
 po potrebi osigurava uspostavu službe za internu
 reviziju zajedničkog poduzeća za bioindustriju;
 (m)
 odobrava pozive na podnošenje prijedloga i, prema
 potrebi, pripadajuća pravila za postupke predaje, ocjene, izbora, dodjele
 i revizije;
 (n)
 odobrava popis aktivnosti koje su odabrane za
 financiranje;
 (o)
 utvrđuje komunikacijsku politiku
 zajedničkog poduzeća za bioindustriju na preporuku izvršnog
 direktora;
 (p)
 po potrebi, utvrđuje provedbena pravila u
 skladu s člankom 6. stavkom 3. ove Uredbe;
 (q)
 po potrebi, utvrđuje pravila o upućivanju
 nacionalnih stručnjaka u zajedničko poduzeće za bioindustriju i
 o korištenju vježbenika u skladu s člankom 7. ove Uredbe;
 (r)
 po potrebi, uspostavlja savjetodavne skupine uz
 tijela zajedničkog poduzeća za bioindustriju;
 (s)
 po potrebi, predaje Komisiji sve zahtjeve za
 izmjene ove Uredbe koje predlože članovi zajedničkog poduzeća za
 bioindustriju;
 (t)
 odgovoran je za sve zadaće koje nisu posebno
 dodijeljene pojedinim tijelima zajedničkog poduzeća za bioindustriju,
 a koje im može dodijeliti.
 8 –
 Imenovanje, razrješenje ili produženje mandata izvršnog direktora
 1. Izvršnog direktora imenuje
 Upravni odbor s popisa kandidata koji predlaže Komisija nakon otvorenog i
 transparentnog postupka odabira. Komisija po potrebi u postupak odabira
 uključuje ostale članove zajedničkog poduzeća za
 bioindustriju.
 U predizbornoj fazi postupka odabira
 posebno se osigurava odgovarajuća zastupljenost ostalih članova
 zajedničkog poduzeća za bioindustriju. U tu svrhu privatni
 članovi zajednički imenuju predstavnika i promatrača u ime
 Upravnog odbora.
 2. Izvršni direktor član je
 osoblja i zapošljava se kao privremeni djelatnik zajedničkog poduzeća
 za bioindustriju u skladu s člankom 2. točkom (a) Uvjeta zaposlenja
 ostalih službenika Unije.
 Predsjednik Upravnog odbora predstavlja
 zajedničko poduzeće za bioindustriju radi zaključivanja ugovora
 s izvršnim direktorom.
 3. Mandat izvršnog direktora
 traje tri godine. Na kraju tog razdoblja, Komisija s po potrebi pridruženim
 privatnim članovima ocjenjuje rad izvršnog direktora te buduće
 zadaće i izazove zajedničkog poduzeća za bioindustriju.
 4. Upravni odbor,
 postupajući po prijedlogu Komisije koja uzima u obzir ocjenu iz stavka 3.,
 može jedanput produljiti mandat izvršnog direktora za razdoblje od najviše
 četiri godine.
 5. Izvršni direktor čiji je
 mandat produljen ne može na kraju cijelog razdoblja sudjelovati u drugom
 postupku odabira za isto mjesto.
 6. Izvršni direktor može biti
 smijenjen isključivo odlukom Upravnog odbora koji postupa na prijedlog
 člana Komisije s po potrebi pridruženim privatnim članovima.
 9. –
 Zadaće izvršnog direktora
 1. Izvršni direktor je glavni
 izvršitelj odgovoran za svakodnevno upravljanje zajedničkim poduzećem
 za bioindustriju u skladu s odlukama Upravnog odbora.
 2. Izvršni direktor je zakonski
 zastupnik zajedničkog poduzeća za bioindustriju. Izvršni direktor
 odgovara Upravnom odboru.
 3. Izvršni direktor izvršava
 proračun zajedničkog poduzeća za bioindustriju.
 4. Izvršni direktor neovisno
 izvršava posebno sljedeće zadaće:
 (a)
 izrađuje i dostavlja Upravnom odboru za
 donošenje nacrt godišnjeg proračuna uključujući
 odgovarajući plan radnih mjesta u kojem se navodi broj privremenih radnih
 mjesta prema svakom platnom razredu i funkcijskoj grupi i broj ugovornog
 osoblja i upućenih nacionalnih stručnjaka iskazan u ekvivalentima
 punog radnog vremena;
 (b)
 izrađuje i dostavlja na donošenje Upravnom
 odboru godišnji plan rada i odgovarajuću procjenu rashoda;
 (c)
 dostavlja Upravnom odboru na odobrenje godišnja
 financijska izvješća;
 (d)
 izrađuje i dostavlja na odobravanje Upravnom
 odboru godišnje izvješće o radu, uključujući odgovarajuće
 rashode;
 (e)
 podnosi na odobrenje Upravnom odboru popis
 aktivnosti odabranih za financiranje;
 (f)
 potpisuje pojedinačne sporazume ili odluke;
 (g)
 potpisuje ugovore o javnoj nabavi;
 (h)
 provodi komunikacijsku politiku zajedničkog
 poduzeća za bioindustriju;
 (i)
 organizira, usmjeruje i nadgleda rad i osoblje
 zajedničkog poduzeća za bioindustriju u okviru ovlasti koje mu je dao
 Upravni odbor kako je utvrđeno člankom 6. stavkom 2. ove Uredbe;
 (j)
 osniva i osigurava rad djelotvornog i
 učinkovitog sustava unutarnje kontrole te prijavljuje Upravnom odboru
 svaku njegovu važniju promjenu;
 (k)
 osigurava provedbu procjene rizika i upravljanja
 rizikom;
 (l)
 poduzima druge potrebne mjere za ocjenu napretka
 zajedničkog poduzeća za bioindustriju u postizanju svojih ciljeva;
 (m)
 izvršava sve ostale zadaće koje izvršnom
 direktoru povjeri ili za koje ga ovlasti Upravni odbor.
 5. Izvršni direktor uspostavlja
 programski ured koji je pod njegovom odgovornošću za zadaće potpore
 koje proizlaze iz ove Uredbe. Programski ured sastavljen je od osoblja
 zajedničkog poduzeća za bioindustriju i posebno izvršava
 sljedeće zadaće:
 (a)
 pruža podršku uspostavi prikladnog
 računovodstvenog sustava i njegovom upravljanju u skladu s financijskim
 pravilima zajedničkog poduzeća za bioindustriju;
 (b)
 upravlja pozivima kako je predviđeno godišnjim
 planom rada kao i ugovorima i odlukama, uključujući njihovu
 koordinaciju;
 (c)
 pruža sve potrebne informacije i podršku
 članovima i drugim tijelima zajedničkog poduzeća za bioindustriju
 koje su im potrebne za izvršavanje svojih zadaća te odgovara na njihove
 posebne zahtjeve;
 (d)
 djeluje kao tajništvo zajedničkog
 poduzeća za bioindustriju i pruža podršku svim savjetodavnim
 tijelima koja osniva Upravni odbor.
 10.– Znanstveni odbor
 1. Znanstveni odbor čini
 najviše deset članova. Odbor bira predsjednika među svojim
 članovima.
 2. Članovi uravnoteženo
 zastupaju stručno znanje svjetski priznatih stručnjaka iz akademskih
 ustanova, industrije, malih i srednjih poduzeća, nevladinih organizacija i
 regulatornih tijela. Članovi znanstvenog odbora zajedno imaju potrebnu
 znanstvenu osposobljenost i stručno znanje u tehničkom području
 za davanje strateških znanstveno utemeljenih preporuka zajedničkom
 poduzeću za bioindustriju.
 3. Upravni odbor utvrđuje
 posebne kriterije i proces odabira za sastav znanstvenog odbora te imenuje
 njegove članove. Upravni odbor uzima u obzir moguće kandidate koje
 predlaže skupina predstavnika država zajedničkog poduzeća za
 bioindustriju.
 4. Znanstveni odbor ima
 sljedeće zadaće:
 (a)
 savjetuje kojim znanstvenim prioritetima treba
 pristupiti u godišnjem planu rada;
 (b)
 savjetuje o znanstvenim postignućima koja su
 opisana u godišnjem izvješću o radu.
 5. Znanstveni odbor sastaje se
 najmanje jedanput godišnje. Sjednice saziva njegov predsjednik.
 6. Znanstveni odbor može uz
 suglasnost predsjednika pozvati druge osobe da prisustvuju njegovim sjednicama.
 7. Znanstveni odbor donosi svoj
 poslovnik.
 11. –
 Skupina predstavnika država
 1. Skupina predstavnika država
 zajedničkog poduzeća za bioindustriju sastoji se od po jednog
 predstavnika iz svake države članice i svake pridružene zemlje u Okvirnom
 programu Obzor 2020. Skupina bira predsjednika među svojim članovima.
 2. Skupina predstavnika država
 sastaje se najmanje jedanput godišnje. Sjednice saziva njezin predsjednik.
 Izvršni direktor i predsjednik upravnog odbora ili njihovi predstavnici
 prisustvuju sjednicama.
 Predsjednik skupine predstavnika država može
 pozvati druge osobe da prisustvuju njihovim sjednicama kao promatrači,
 posebno predstavnike regionalnih tijela Unije, predstavnike civilnog društva i
 predstavnike udruga malih i srednjih poduzeća.
 3. Skupina predstavnika država
 posebno pregledava informacije i daje mišljenje o sljedećem:
 (a)
 postignutom napretku zajedničkog poduzeća
 za bioindustriju i postizanju njegovih ciljeva;
 (b)
 ažuriranju strateških usmjerenja;
 (c)
 poveznicama s Okvirnim programom Obzor 2020;
 (d)
 godišnjim planovima rada;
 (e)
 sudjelovanju malog i srednjeg poduzetništva.
 4. Skupina predstavnika država
 također pruža informacije zajedničkom poduzeću za bioindustriju
 i djeluje kao poveznica s njim u vezi sa sljedećim:
 (a)
 statusom relevantnih nacionalnih i regionalnih
 programa istraživanja i inovacija i određivanjem mogućih
 područja suradnje, uključujući uvođenje odgovarajućih
 tehnologija;
 (b)
 posebnim mjerama koje se poduzimaju na nacionalnoj
 ili regionalnoj razini u vezi sa širenjem rezultata, specijaliziranim
 tehničkim radionicama i komunikacijskim aktivnostima;
 (c)
 posebnim mjerama koje se poduzimaju na nacionalnoj
 ili regionalnoj razini u vezi s aktivnostima uvođenja povezanima sa
 zajedničkom tehnološkom inicijativom za bioindustriju.
 5. Skupina predstavnika država
 može na vlastitu inicijativu izdati preporuke zajedničkom poduzeću za
 bioindustriju o tehničkim, upravnim i financijskim pitanjima, pogotovo
 kada su ta pitanja od nacionalnog ili regionalnog interesa.
 Zajedničko poduzeće za bioindustriju
 obavješćuje skupinu predstavnika država zajedničkog poduzeća za
 bioindustriju o daljnjim postupcima u vezi s tim preporukama.
 6. Skupina predstavnika država
 donosi svoj poslovnik.
 12. –
 Izvori financiranja
 1. Zajedničko poduzeće
 za bioindustriju zajednički financira Unija i ostali članovi ili
 njihovi pridruženi subjekti financijskim doprinosima koji se isplaćuju u
 obrocima i doprinosima koji se sastoje od troškova koje imaju u provedbi
 neizravnog djelovanja koje ne nadoknađuje zajedničko poduzeće za
 bioindustriju.
 2. Administrativni troškovi
 zajedničkog poduzeća za bioindustriju ne smiju prijeći
 60 milijuna EUR i pokrivaju se financijskim doprinosima koji se na
 godišnjoj osnovi jednakomjerno dijele između Unije i ostalih članova.
 Ako se dio doprinosa za administrativne troškove ne iskoristi, može se
 namijeniti za troškove poslovanja zajedničkog poduzeća za
 bioindustriju.
 3. Troškovi poslovanja
 zajedničkog poduzeća za bioindustriju pokrivaju se na sljedeći
 način:
 (a)
 financijskim doprinosom Unije;
 (b)
 financijskim doprinosima ostalih članova;
 (c)
 doprinosima u naravi ostalih članova ili
 njihovih pridruženih subjekata koji se sastoje od troškova nastalih prilikom
 provedbe neizravnog djelovanja, umanjenih za doprinos zajedničkog
 poduzeća za bioindustriju i sve druge doprinose Unije tim troškovima.
 4. Financijski doprinos ostalih
 članova troškovima poslovanja iz stavka 3. (b) iznosi najmanje
 182,50 milijuna EUR tijekom razdoblja iz članka 1. ove Uredbe.
 5. Sredstva zajedničkog
 poduzeća za bioindustriju koja ulaze u njegov proračun sastoje se od
 sljedećih doprinosa:
 (a)
 financijskih doprinosa članova
 administrativnim troškovima;
 (b)
 financijskih doprinosa članova troškovima
 poslovanja;
 (c)
 svih prihoda koje ostvaruje zajedničko
 poduzeće za bioindustriju;
 (d)
 svih drugih financijskih doprinosa, sredstava i
 prihoda.
 Prihodom se smatraju kamate na doprinose koje
 zajedničkom poduzeću za bioindustriju isplaćuju njegovi
 članovi.
 6. Sva sredstva zajedničkog
 poduzeća za bioindustriju i njegovih aktivnosti namijenjena su postizanju
 ciljeva iz članka 2. ove Uredbe.
 7. Zajedničko poduzeće
 za bioindustriju vlasnik je svih sredstava koje je samo stvorilo ili su mu
 dodijeljena za ispunjavanje njegovih ciljeva iz članka 2. ove Uredbe.
 8. Osim u slučaju
 likvidacije zajedničkog poduzeća za bioindustriju u skladu s
 člankom 20., višak prihoda nad rashodima ne isplaćuje se
 članovima zajedničkog poduzeća za bioindustriju.
 13 -
 Financijske obveze
 Financijske obveze zajedničkog poduzeća
 za bioindustriju ne prelaze iznos financijskih sredstava koji je na
 raspolaganju ili iznos koji njegovi članovi uplaćuju u proračun.
 14 -
 Financijska godina
 Financijska godina traje od 1. siječnja
 do 31. prosinca.
 15 -
 Operativno i financijsko planiranje
 1. Izvršni direktor predaje
 Upravnom odboru na donošenje nacrt godišnjeg plana rada koji uključuje
 detaljan plan aktivnosti istraživanja i inovacija, administrativnih aktivnosti
 i odgovarajuću procjenu rashoda za sljedeću godinu. Nacrt plana rada
 uključuje i procjenu vrijednosti doprinosa koji se uplaćuju u skladu
 s klauzulom 12. stavkom 3. točkom (c).
 2. Godišnji plan rada za
 određenu godinu donosi se do kraja prethodne godine. Godišnji plan rada
 javno je dostupan.
 3. Izvršni direktor priprema
 nacrt godišnjeg proračuna za sljedeću godinu te ga podnosi na
 odobrenje Upravnom odboru.
 4. Upravni odbor donosi godišnji
 proračun za određenu godinu do kraja prethodne godine.
 5. Godišnji proračun
 prilagođuje se kako bi se u obzir uzeo iznos doprinosa Unije kako je
 navedeno u proračunu Unije.
 16 - Operativno i financijsko izvješćivanje
 1. Izvršni direktor podnosi
 godišnje izvješće Upravnom odboru o izvršavanju svojih zadaća u
 skladu s financijskim pravilima zajedničkog poduzeća za
 bioindustriju.
 Izvršni direktor do 15. veljače svake godine
 podnosi upravnom odboru na odobrenje godišnje izvješće o radu o napretku
 koji je zajedničko poduzeće za bioindustriju postiglo u protekloj
 kalendarskoj godini, posebno u odnosu na godišnji plan rada za tu godinu.
 Izvješće između ostalog obuhvaća informacije o sljedećim
 pitanjima:
 (a)
 istraživanju, inovacijama i drugim provedenim
 aktivnostima i odgovarajućim rashodima;
 (b)
 aktivnostima o kojima se podnosi izvješće uz
 raščlambu prema vrsti sudionika, uključujući mala i srednja
 poduzeća, i prema zemlji;
 (c)
 aktivnosti odabrane za financiranje uz
 raščlambu prema vrsti sudionika, uključujući mala i srednja
 poduzeća, i prema zemlji te navođenje doprinosa zajedničkog
 poduzeća za bioindustriju pojedinačnim sudionicima i djelovanjima.
 2. Nakon što Upravni odbor
 odobri godišnje izvješće o aktivnostima, ono se objavljuje.
 3. Zajedničko poduzeće
 za bioindustriju podnosi godišnje izvješće Komisiji u skladu s
 člankom 60. stavkom 5. Uredbe (EU, Euratom) br. 966/2012.
 4. Račune zajedničkog
 poduzeća za bioindustriju provjerava neovisno revizorsko tijelo u skladu s
 člankom 60. stavkom 5. Uredbe (EU, Euratom) br. 966/2012.
 Računi zajedničkog poduzeća za
 bioindustriju ne podliježu provjerama Revizorskog suda.
 17. –
 Interna revizija
 Interni revizor Komisije ima iste ovlasti nad
 zajedničkim poduzećem za bioindustriju kao one koje ima u pogledu
 Komisije.
 18. –
 Odgovornost članova i osiguranje
 1. Financijska odgovornost
 članova za dugove zajedničkog poduzeća za bioindustriju
 ograničava se na njihove već dane doprinose za pokrivanje
 administrativnih troškova.
 2. Zajedničko poduzeće
 za bioindustriju sklapa i održava prikladno osiguranje.
 19. – Sukob interesa
 1. Zajedničko poduzeće
 za bioindustriju, njegova tijela i osoblje moraju izbjegavati svaki sukob
 interesa u provođenju svojih aktivnosti.
 2. Upravni odbor
 zajedničkog poduzeća za bioindustriju može donijeti pravila za
 sprječavanje sukoba interesa u vezi sa svojim članovima, tijelima i
 zaposlenicima i upravljanje njima. Ta će pravila uključivati odredbe
 radi izbjegavanja sukoba interesa predstavnika članova koji su u Upravnom
 odboru.
 20 –
 Likvidacija
 1. Zajedničko poduzeće
 za bioindustriju likvidira se na kraju razdoblja navedenog u članku 1. ove
 Uredbe.
 2. Postupak likvidacije
 automatski se pokreće ako se Komisija ili svi privatni članovi povuku
 iz zajedničkog poduzeća za bioindustriju.
 3. Za provedbu postupka
 likvidacije zajedničkog poduzeća za bioindustriju, Upravni odbor
 imenuje jednog ili više likvidatora koji poštuju odluke Upravnog odbora.
 4. Pri likvidaciji zajedničkog
 poduzeća za bioindustriju njegova se imovina koristi za podmirivanje
 njegovih obveza i troškova povezanih s likvidacijom. Svaki se višak
 raspoređuje među postojećim članovima u trenutku
 likvidacije i to razmjerno njihovom financijskom doprinosu zajedničkom
 poduzeću za bioindustriju. Svaki višak u korist Unije vraća se u
 proračun Unije.
 5. Uspostavlja se ad hoc
 postupak za osiguranje odgovarajućeg upravljanja svim sporazumima koje je
 sklopilo zajedničko poduzeće za bioindustriju i odlukama koje je donijelo,
 kao i svim ugovorima o nabavi za razdoblje dulje od postojanja navedenog
 poduzeća.
 ZAKONODAVNI
 FINANCIJSKI IZVJEŠTAJ
 1. OKVIR PRIJEDLOGA/INICIJATIVE
 1.1. Naslov prijedloga/inicijative
 Prijedlog Uredbe Vijeća o zajedničkom
 poduzeću za bioindustriju
 1.2. Odgovarajuće
 područje / područja politike u strukturi ABM/ABB[34]
 Područje politike: Obzor 2020. −
 Okvirni program za istraživanje i inovacije
 Djelatnost: Društveni izazovi „Sigurnost hrane,
 održiva poljoprivreda, morska i pomorska istraživanja i biogospodarstvo” i
 vodeći položaj u industriji „ključnih razvojnih tehnologija (BIOKET)”
 1.3. Vrsta prijedloga /
 inicijative
 X Prijedlog/inicijativa odnosi se na novo
 djelovanje
 ̈ Prijedlog/inicijativa odnosi se na novo djelovanje nakon
 pilot-projekta / pripremnog djelovanja[35]
 ̈ Prijedlog/inicijativa odnosi se na produženje postojećeg
 djelovanja
 ̈ Prijedlog/inicijativa odnosi se na djelovanje koje je
 preusmjereno na novo djelovanje
 1.4. Cilj (ciljevi)
 1.4.1. Višegodišnji strateški ciljevi
 Komisije na koje se odnosi prijedlog/inicijativa
 Osnovati zajedničko poduzeće za
 bioindustriju kao novi oblik javno-privatnog partnerstva između Komisije i
 industrije s ciljem financiranja istraživanja i inovacija.
 Organizirati konkurentne pozive na podnošenje
 prijedloga, procjenu i odabir projekata u kojima će industrija
 sufinancirati odabrane kolaborativne istraživačke projekte koji se provode
 u državi članici ili državi povezanoj s programom Obzor 2020., zajedno s
 akademskim ustanovama, malim i srednjim poduzećima i drugim partnerima uz
 podršku sredstava zajedničkog poduzeća za bioindustriju.
 1.4.2. Posebni cilj/ciljevi i
 odgovarajuća aktivnost/aktivnosti u okviru strukture ABM/ABB
 (a)
 pokazati tehnologije kojima se omogućuje
 proizvodnja novih kemijskih sastavnica, novih materijala i novih
 potrošačkih proizvoda iz europske biomase, za koje nisu potrebni fosilni
 izvori;
 (b)
 razviti poslovne modele u kojima se objedinjuju
 gospodarski subjekti duž čitavog vrijednosnog lanca, od opskrbe pogona
 biorafinerija biomasom do potrošača biomaterijala, biokemikalija i
 biogoriva, između ostalog stvaranjem novih međusektorskih veza i
 podupiranjem međuindustrijskih klastera i
 (c)
 osnivati vodeće pogone biorafinerija koji se
 služe tehnologijama i poslovnim modelima za biomaterijale, biokemikalije i
 biogoriva te dokazati smanjenje troškova i povećanje učinka na razini
 konkurentnoj s alternativama temeljenima na fosilnim izvorima.
 Odgovarajuća
 aktivnost/aktivnosti u okviru strukture ABM/ABB
 (a)
 nadzor i praćenje financijskih i znanstvenih
 aspekata projekata za koje je sa zajedničkim poduzećem za
 bioindustriju sklopljen ugovor o dodjeli bespovratnih sredstava;
 (b)
 organiziranje poziva na podnošenje ponuda potrebnih
 za rad zajedničkog poduzeća za bioindustriju;
 (c)
 osnivanje i provedba svih postupaka
 zajedničkog poduzeća za bioindustriju;
 (d)
 organiziranje aktivnosti širenja rezultata
 zajedničkog poduzeća za bioindustriju;
 (e)
 organiziranje drugih aktivnosti povezanih sa
 zajedničkim poduzećem za bioindustriju.
 1.4.3. Očekivani
 rezultat/rezultati i utjecaj
 Navesti učinke koje
 bi prijedlog/inicijativa trebali imati na ciljane korisnike/skupine.
 Znatan porast privatnih ulaganja koji se ogleda u
 sljedećem:
 –
 pet novih sastavnica za kemijsku industriju do
 2020.;
 –
 pedeset novih biomaterijala do 2020.;
 –
 pet vodećih pogona biorafinerija do 2020.;
 Brži plasman na tržište za sljedeće:
 –
 trideset novih potrošačkih proizvoda do 2020.;
 –
 deset novih vrijednosnih lanaca u bioindustriji do
 2020.;
 –
 širok raspon sudjelovanja malih i srednjih
 poduzeća.
 1.4.4. Pokazatelji rezultata i
 utjecaja
 Navesti pokazatelje
 koji omogućuju praćenje provedbe prijedloga/inicijative.
 Utvrđuje se skup kvantitativnih i
 kvalitativnih pokazatelja učinka (KPU, ključni pokazatelji
 učinka) za praćenje provedbe zajedničkog poduzeća za
 bioindustriju. Tim će se ključnim pokazateljima učinka mjeriti
 učinak zajedničkog poduzeća na konkurentnost EU-a i
 istraživačko područje za bioindustriju i obnovljivu industriju.
 Kvantitativni pokazatelji mjerit će se u širokim razmjerima na usporedan i
 sustavan način, dok će kvalitativni pristup uključivati studije
 slučajeva i tehničku reviziju. Kako bi se pomoglo u procjeni dodatnih
 učinaka u životnom vijeku zajedničkog poduzeća, ključne
 pokazatelje učinka treba procjenjivati u usporedbi s osnovom utemeljenom
 na situaciji u godinama koje su prethodile njegovom osnivanju.
 Napredak zajedničkog poduzeća neprekidno
 će se pratiti u usporedbi sa skupom pokazatelja koje je moguće
 objektivno provjeriti, a koji uključuju sljedeće:
 –
 praćenje javnog (EZ i drugi) i privatnog
 financiranja,
 –
 praćenje dodatnih učinaka,
 –
 odabir projekata i dodjela sredstava,
 –
 tehničko praćenje u usporedbi s dobro
 utvrđenim specifičnim programskim kontrolnim točkama,
 –
 pridržavanje rasporeda,
 –
 količinski određeno praćenje ulaska
 na tržište u ciljnim sektorima,
 –
 razinu sudjelovanja malih i srednjih poduzeća
 i sudjelovanje novijih država članica,
 –
 pokazatelje održivosti.
 Zajedničko poduzeće u sredini razdoblja
 u ime Komisije ocjenjuju neovisni stručnjaci. Ta ocjena odnosi se
 kvalitetu i učinkovitost zajedničkog poduzeća i njegov napredak
 u postizanju ciljeva te se njome daju preporuke za sve potrebne prilagodbe
 programa i, po potrebi, razmatra izlazna strategija.
 1.5. Osnova prijedloga/inicijative
 1.5.1. Zahtjev/zahtjevi koje je
 potrebno kratkoročno ili dugoročno ispuniti
 osnivanje zajedničkog poduzeća kao nove
 strukture partnerstva između Komisije i industrije s ciljem financiranja
 istraživanja i inovacija;
 organiziranje konkurentnih poziva na podnošenje
 prijedloga, ocjenjivanja i odabira projekata u kojima će industrija
 sufinancirati odabrane kolaborativne istraživačke projekte;
 nadzor i praćenje financijskih i znanstvenih
 aspekata projekata za koje je sa zajedničkim poduzećem za
 bioindustriju sklopljen ugovor o dodjeli bespovratnih sredstava;
 osnivanje i provedba svih postupaka
 zajedničkog poduzeća za bioindustriju, uključujući
 financijsku reviziju;
 organiziranje aktivnosti širenja rezultata i
 komunikacije zajedničkog poduzeća za bioindustriju;
 organiziranje drugih aktivnosti povezanih sa
 zajedničkim poduzećem za bioindustriju.
 1.5.2. Dodana vrijednost sudjelovanja
 EU-a
 Za razvoj bioindustrije potreban je i
 usklađen pristup na razini EU-a jer je za osnivanje njezinih vrijednosnih
 lanaca potrebno povezivanje dionika u područjima s jakim poljoprivrednim i
 šumarskim sektorom s dionicima s jakom tehnološkom i industrijskom osnovom. Oni
 se možda neće nalaziti u istoj regiji ili državi članici, čime
 se dodaju poteškoće već složenoj situaciji.
 1.5.3. Pouke iz prijašnjih
 sličnih iskustava
 Niz inicijativa malih razmjera koje pokreću
 države članice ili regije pokazao je da uspješan razvoj biogospodarstva
 uvelike ovisi o učinkovitoj transnacionalnoj suradnji. To se odražava u
 sve većoj suradnji među nacionalnim i regionalnim klasterima
 biogospodarstva, npr. između IAR-a i Wagralima, ili CLIB2021-a i BE-BASIC-a.
 Iako te suradnje među regijama i klasterima na prvi pogled djeluju
 obećavajuće, i na njih često utječu razlike u razinama
 financiranja i pravilima o financiranju.
 1.5.4. Usklađenost i moguća
 sinergija s ostalim odgovarajućim instrumentima
 Može postojati usklađenost u orijentaciji u
 Obzoru 2020. i strukturnim fondovima za podršku aktivnostima iz područja
 istraživanja i inovacija, posebno u području inovacija. Potrebno je
 razmotriti različite nove pravne okvire, programske mehanizme i pristupe u
 vezi sa sudjelovanjem. Mogle bi se omogućiti sinergije između
 financiranja u okviru Obzora 2020. i sredstava država članica i regija.
 Budući da javno-privatno partnerstvo ima vodeću ulogu u pokrivanju
 aktivnosti istraživanja i inovacija regionalnim klasterima organiziranima u
 okviru strategije pametne specijalizacije, ona bi mogla imati ključnu
 ulogu u omogućivanju udruživanja tih izvora financiranja i povećati
 učinkovitost djelovanja. Također bi se mogle razmotriti sinergije za
 pristup novim financijskim instrumentima za uvođenje kao što je RSFF
 (Instrument za smanjivanje financijskog rizika) Europske investicijske banke.
 1.6. Trajanje i financijski
 učinak
 X prijedlog/inicijativa ograničenog
 trajanja
 X Prijedlog/inicijativa na snazi od 1.
 siječnja 2014. do 31. prosinca 2024.
 X Financijski utjecaj od 1. siječnja
 2014. do 31. prosinca 2020. za odobrena sredstva za preuzete obveze
 X Financijski utjecaj od 1. siječnja
 2014. do 31. prosinca 2024. za odobrena sredstva za plaćanje
 ̈ prijedlog/inicijativa neograničenog trajanja
 Provedba s razdobljem osnivanja od GGGG do GGGG,
 nakon čega slijedi sveobuhvatno djelovanje.
 1.7. Predviđena metoda/metode
 upravljanja[36]
 ̈ Izravno upravljanje od strane Komisije kroz:
 ̈ izvršne agencije
 ̈ Podijeljeno upravljanje s državama članicama
 X Neizravno upravljanje povjeravanjem
 zadaća provedbe proračuna sljedećim dionicima:
 ̈ međunarodnim organizacijama i njihovim agencijama (navesti);
 ̈ Europskoj investicijskoj banci;
 X tijelima iz članka 209. Financijske
 uredbe;
 ̈ tijelima javnog prava;
 ̈ tijelima uređenima privatnim pravom koja pružaju javne
 usluge u mjeri u kojoj daju odgovarajuća financijska jamstva;
 ̈ tijelima uređenima privatnim pravom države članice
 kojima je povjerena provedba javno-privatnog partnerstva i koja daju odgovarajuća
 financijska jamstva;
 ̈ osobama kojima je povjerena provedba određenih djelovanja u
 ZVSP-u u skladu s glavom V. UEU-a i koje su navedene u odgovarajućem
 temeljnom aktu.
 2. MJERE UPRAVLJANJA
 2.1. Pravila nadzora i
 izvješćivanja
 Navesti
 učestalost i uvjete.
 Nadzor zajedničkog poduzeća za
 bioindustriju odvijat će se preko posrednika i u skladu s klauzulama 6. i
 16. Statuta.
 2.2. Sustav upravljanja i kontrole
 2.2.1. Okvir unutarnje kontrole
 Komisija
 putem odgovornog dužnosnika za ovjeravanje na osnovi delegiranja ovlasti
 osigurava da pravila koja se primjenjuju na zajedničko poduzeće za
 bioindustriju u okviru zajedničke tehnološke inicijative budu potpuno u
 skladu sa zahtjevima članka 60. i članka 61. Financijske uredbe. Načinom
 na koji se organizira nadzor, uključujući članstvo u Upravnom
 odboru zajedničkog poduzeća za bioindustriju u okviru zajedničke
 tehnološke inicijative i izvješćivanje osigurat će se da službe
 Komisije budu u mogućnosti ispuniti zahtjeve povezane s odgovornošću
 kolegiju i proračunskom tijelu.
 Okvir
 unutarnje kontrole zajedničkog poduzeća za bioindustriju u okviru
 zajedničke tehnološke inicijative temelji se na sljedećem:
 –
 provedbi normi unutarnje kontrole kojima se omogućuju jamstva koja su u
 najmanju ruku jednaka onima Komisije,
 –
 postupcima za odabir najboljih projekata neovisnom procjenom i za njihov
 prijenos u pravne instrumente,
 –
 vođenju projekta i ugovora od početka do kraja u svakom projektu,
 – ex
 ante provjerama za 100 % potraživanja, uključujući potvrde o
 obavljenoj reviziji i ex ante potvrdu metode utvrđivanja troškova,
 – ex
 post reviziji uzorka potraživanja kao dio ex post revizije u okviru
 programa Obzor 2020.,
 –
 znanstvenoj procjeni rezultata projekta.
 U
 zajedničkom poduzeću za bioindustriju u okviru zajedničke
 tehnološke inicijative uspostavljaju se različite mjere za ublažavanje
 inherentnih rizika sukoba interesa, posebice jednak broj glasova za Komisiju i
 industrijske partnere u Upravnom odboru, odabir direktora od strane Upravnog
 odbora na temelju prijedloga Komisije, neovisnost zaposlenika, procjene
 neovisnih stručnjaka na temelju objavljenih kriterija za odabir uz
 mogućnost žalbe i potpunu izjavu o interesu. Jedna od ključnih
 zadaća zajedničkog poduzeća u okviru zajedničke tehnološke
 inicijative je utvrđivanje etičkih i organizacijskih vrijednosti koje
 će nadzirati Komisija.
 2.2.2. Troškovi i koristi kontrola
 Interni
 revizor Komisije ima iste ovlasti nad zajedničkim poduzećem za
 bioindustriju kao one koje ima u pogledu Komisije. Osim toga, Upravni odbor po
 potrebi može osigurati uspostavu službe za internu reviziju zajedničkog
 poduzeća. Kao dužnosnik za ovjeravanje, izvršni direktor zajedničkog
 poduzeća za bioindustriju u okviru zajedničke tehnološke inicijative
 mora uvesti troškovno učinkovit sustav unutarnjeg nadzora i upravljanja.
 Izvršni direktor je dužan izvijestiti Komisiju o donesenom okviru unutarnjeg
 nadzora.
 Komisija
 prati rizik nepridržavanja s pomoću sustava izvješćivanja koji
 donosi, kao i praćenjem rezultata ex post revizije korisnika
 sredstava EU-a u javnom poduzeću za bioindustriju u okviru zajedničke
 tehnološke inicijative kao dio ex post revizije kojom je obuhvaćen
 ukupan program Obzor 2020.
 U
 uspostavljenom sustavu nadzora potrebno je uzeti u obzir snažno uvjerenje
 korisnika sredstava EU-a i zakonodavnog tijela da je teret nadzora potreban za
 postizanje granične vrijednosti pogreške od 2 % postao prevelik.
 Stoga postoji opasnost da će program istraživanja Unije postati manje
 privlačan što će imati negativne posljedice na istraživanja i
 inovacije u Uniji.
 Europsko
 vijeće zaključilo je 4. veljače 2011. da je „od ključne
 važnosti pojednostavniti instrumente EU-a za poticanje istraživanja, razvoja i
 inovacija kako bi se njima lakše koristili najbolji znanstvenici i
 najinovativnija poduzeća, posebno postizanjem nove ravnoteže povjerenja i
 nadzora među odgovarajućim institucijama te ravnoteže između
 preuzimanja i izbjegavanja rizika” (vidjeti EUCO 2/1/11 REV1, Bruxelles, 8.
 ožujka 2011.)
 U
 svojoj Rezoluciji od 11. studenoga 2010. (P7_TA(2010)0401) o pojednostavnjivanju
 provedbe okvirnih programa za istraživanje, Europski parlament izričito
 podržava višu razinu rizika pogrešaka u financiranju istraživanja i „izražava
 zabrinutost činjenicom da su sadašnji sustav i praksa upravljanja
 programom FP7 pretjerano usmjereni na nadzor, što dovodi do rasipanja resursa,
 smanjivanja sudjelovanja i manje privlačnosti područja istraživanja;
 sa zabrinutošću napominje da se čini kako se sadašnjim sustavom
 upravljanja utemeljenim na „nultoj stopi tolerancije” izbjegavaju rizici umjesto
 da se njima upravlja.”
 Stoga
 se dionici i institucije slažu da uz stopu pogreške treba razmotriti i niz
 ciljeva i interesa, a posebice uspjeh politike za istraživanja,
 međunarodnu konkurentnost i znanstvenu izvrsnost. U isto vrijeme postoji
 jasna potreba za upravljanjem proračunom na učinkovit i djelotvoran
 način i sprečavanjem prijevare i rasipanja.
 Kako
 je navedeno, Komisija prati rizik nepridržavanja s pomoću sustava
 izvješćivanja koji uspostavlja, kao i praćenjem rezultata ex post
 revizije korisnika sredstava EU-a u javnom poduzeću za bioindustriju u
 okviru zajedničke tehnološke inicijative kao dio ex-post revizije
 kojom je obuhvaćen ukupan program Obzor 2020.
 2.2.3. Vjerojatna stopa
 neusklađenosti
 U
 zakonodavnom financijskom izvještaju u okviru Obzora 2020. Komisija navodi da
 je krajnji cilj i dalje postizanje stope preostale pogreške u iznosu manjem od
 2 % ukupnih rashoda od početka do kraja programa te je s tim ciljem
 uvela niz mjera za pojednostavnjivanje. Međutim, potrebno je uzeti u obzir
 ostale navedene ciljeve i troškove nadzora.
 Budući
 da su pravila za sudjelovanje u zajedničkom poduzeću za bioindustriju
 u okviru zajedničke tehnološke inicijative u načelu jednaka pravilima
 kojima se služi Komisija i imaju sličan profil rizičnosti korisnika,
 može se očekivati da će razina pogreške biti slična onoj koju je
 Komisija utvrdila za Obzor 2020., odnosno da postoji razumna sigurnost da je
 godišnji rizik pogreške tijekom višegodišnjeg razdoblja rashoda unutar raspona
 od 2-5 %, uz krajnji cilj postizanja preostale razine pogreške što bliže
 iznosu od 2 % na kraju višegodišnjih programa, nakon što je uzet u obzir
 financijski učinak svih revizija i mjera namijenjenih ispravljanju i
 oporavku.
 Potpune
 informacije o očekivanoj stopi pogreške kod korisnika nalaze se u
 zakonodavnom financijskom izvještaju za Obzor 2020.
 2.3. Mjere za sprečavanje
 prijevare i nepravilnosti
 Komisija
 osigurava da javno poduzeće za bioindustriju u okviru zajedničke
 tehnološke inicijative primjenjuje postupke za borbu protiv prijevara u svim
 fazama postupka upravljanja. Prijedlozi programa Obzor 2020. podložni su
 testiranju na otpornost na prijevare i ocjeni njihova utjecaja. Sve u svemu,
 predložene mjere trebale bi imati pozitivan utjecaj na borbu protiv prijevara,
 a to bi posebno trebalo vrijediti za veći naglasak na revizijama
 utemeljenima na rizicima i za jačanje znanstvenog ocjenjivanja i kontrole.
 Komisija
 poduzima odgovarajuće mjere kako bi osigurala da su prilikom
 provođenja djelovanja financiranog u okviru ove Uredbe financijski
 interesi Unije zaštićeni primjenom preventivnih mjera protiv prijevare,
 korupcije i ostalih nezakonitih aktivnosti učinkovitim provjerama kao i,
 ukoliko se nepravilnosti otkriju, povratom pogrešno isplaćenih iznosa te,
 po potrebi, djelotvornim, proporcionalnim i odvraćajućim kaznama.
 Komisija
 osigurava čvrstu suradnju između svoje službe i zajedničkog
 poduzeća za bioindustriju u okviru zajedničke tehnološke inicijative
 u pitanjima koja se odnose na prijevaru i nepravilnosti.
 Revizorski
 sud ima ovlasti revizije, na temelju dokumenata i na licu mjesta, nad svim
 korisnicima bespovratnih sredstava, izvoditeljima i podizvoditeljima koji su
 primili sredstva Unije u okviru programa.
 Europski
 ured za borbu protiv prijevara (OLAF) može obaviti provjere na na terenu i
 inspekcije gospodarskih subjekata koji su posredno ili neposredno
 uključeni u takvo financiranje, u skladu s postupcima utvrđenima
 Uredbom (Euratom, EZ) br. 2185/96, kako bi se ustanovilo postojanje prijevare,
 korupcije ili drugih nezakonitih aktivnosti koji utječu na financijske
 interese Unije u vezi sa sporazumom ili odlukom o dodjeli bespovratnih
 sredstava ili ugovorom o financiranju Unije.
 3. PROCIJENJENI FINANCIJSKI
 UTJECAJ PRIJEDLOGA/INICIJATIVE
 3.1. Naslov/naslovi
 višegodišnjeg financijskog okvira i proračunska linija/linije u okviru
 rashoda na koje se prijedlog/inicijativa odnosi
 ·
 Zatražene nove proračunske linije
 Prema redoslijedu
 naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Naslov 1A – Konkurentnost za rast i poslove || Dif./nedif. || zemalja EFTA-e || zemalja kandidatkinja || trećih zemalja || u smislu članka 18. stavka 1. točke (aa) Financijske uredbe
 1A || 08 02 07 32 – Društveni izazovi – zajednička tehnološka inicijativa za bioindustriju || Dif. || DA || DA || DA || DA
 Godišnji proračun za odobrena sredstva za
 preuzete obveze i odobrena sredstva za plaćanje zajedničkog
 poduzeća za bioindustriju financira se iz sljedećeg:
 - 08.020201 Vodeći položaj u nanotehnologijama,
 području naprednih materijala, biotehnologiji te naprednoj proizvodnji i
 preradi: 15 %
 - 08.020302 Poboljšanje sigurnosti hrane,
 razvoj održive poljoprivrede, morskog i pomorskog istraživanja i
 biogospodarstva: 85 %
 Godišnji financijski doprinos po
 proračunskoj liniji nalazi se u tablici u nastavku.
 U milijunima EUR (na
 tri decimalna mjesta)
 Proračunska linija || 2014. || 2015. || 2016. || 2017. || 2018. || 2019. || 2020. || ukupno
 08.020201 Vodeći položaj u nanotehnologijama, području naprednih materijala, biotehnologiji te naprednoj proizvodnji i preradi || 7,793 || 30,314 || 24,411 || 20,768 || 21,318 || 21,529 || 23,867 || 150,000
 08.020302 Poboljšanje sigurnosti hrane, razvoj održive poljoprivrede, morskog i pomorskog istraživanja i biogospodarstva || 44,162 || 171,782 || 138,332 || 117,685 || 120,803 || 121,998 || 135,238 || 850,000
 Ukupno || 51,955 || 202,096 || 162,743 || 138,453 || 142,121 || 143,527 || 159,105 || 1,000,000
 3.2. Procijenjeni utjecaj na
 rashode
 3.2.1. Sažetak procijenjenog utjecaja
 na rashode
 Naslov višegodišnjeg financijskog okvira: || 1A || Naslov 1A – Konkurentnost za rast i poslove Proračunska linija 08 02 07 32 – Društveni izazovi – zajednička tehnološka inicijativa za bioindustriju
 U milijunima EUR (na
 tri decimalna mjesta)
 Zajedničko poduzeće za bioindustriju || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. do 2024. || UKUPNO
 Glava 1. – Troškovi za osoblje || Preuzete obveze || (1) || 0,498 || 0,651 || 0,664 || 0,678 || 0,691 || 0,705 || 3,745 || 0 || 7,632
 Plaćanja || (2) || 0,498 || 0,651 || 0,664 || 0,678 || 0,691 || 0,705 || 0,719 || 3,026 || 7,632
 Glava 2. – Troškovi za infrastrukturu i poslovanje || Preuzete obveze || (1a) || 1,457 || 1,445 || 1,579 || 1,775 || 1,930 || 1,822 || 2,36 || 0 || 12,368
 Plaćanja || (2 a) || 1,457 || 1,445 || 1,579 || 1,775 || 1,930 || 1,822 || 1,292 || 1,068 || 12,368
 Glava 3. - Troškovi poslovanja || Preuzete obveze || (3 a) || 50,000 || 200,000 || 160,500 || 136,000 || 139,500 || 141,000 || 153,000 || 0 || 980,000
 Plaćanja || (3b) || 0 || 130,000 || 94,660 || 95,680 || 106,996 || 119,776 || 216,444 || 216,444 || 980,000
 UKUPNA odobrena sredstva za zajedničko poduzeće za bioindustriju || Preuzete obveze || =1+1a +3a || 51,955 || 202,096 || 162,743 || 138,453 || 142,121 || 143,527 || 159,105 || 0 || 1,000,000
 Plaćanja || =2+2a +3b || 1,955 || 132,096 || 96,903 || 98,133 || 109,617 || 122,303 || 218,455 || 220,538 || 1,000,000
 Zajedničko poduzeće za bioindustriju
 utemeljeno je na podjeli troškova s industrijom.
 Naslov višegodišnjeg financijskog okvira: || 1A || „Administrativni rashodi
 || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024. || UKUPNO
 Glavna uprava: istraživanje i inovacije || ||
  Ljudski potencijali || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917
  Ostali administrativni rashodi || 0 || 0 || 0 || 0 || 0 || 0 || 0 || 0 || 0
 Glavna uprava za istraživanje i inovacije - UKUPNO || Odobrena sredstva || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917
 UKUPNA odobrena sredstva iz NASLOVA 1A višegodišnjeg financijskog okvira || (Ukupne preuzete obveze = ukupna plaćanja) || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917
 || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024. || UKUPNO
 UKUPNA odobrena sredstva iz NASLOVA 1 – 5 višegodišnjeg financijskog okvira || Preuzete obveze || 52,348 || 202,496 || 163,151 || 138,870 || 142,546 || 143,960 || 159,546 || || 1,002,917
 Plaćanja || 2,348 || 132,496 || 97,311 || 98,550 || 110,042 || 122,736 || 218,896 || 220,538 || 1,002,917
 3.2.2. Procjena utjecaja na odobrena
 sredstva zajedničkog poduzeća za bioindustriju
 ̈ Za prijedlog/inicijativu nije potrebno korištenje odobrenih
 sredstava za poslovanje
 X Za prijedlog/inicijativu potrebno je
 korištenje odobrenih sredstava za poslovanje, kako je objašnjeno u nastavku:
 Navesti ciljeve i rezultate ò || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. – 2024. || ukupno
 || || || ||
 Vrsta rezultata[37] || Prosječni trošak po rezultatu || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Troškovi ||
 POSEBNI CILJ br. 1[38] Unaprijediti i potvrditi posve nove sastavnice za kemijsku industriju u razmjerima demonstracije || || || || || || || || || || || || || || ||
 – Rezultat: pet novih sastavnica za kemijsku industriju || Kemijske sastavnice || 30,000 || || 22,000 || || 75,000 || || 57,500 || || 52,000 || || 50,000 || || 50,000 || || 83,000 || 389,500
 Međuzbroj za posebni cilj br. 1 || || 22,000 || || 75,000 || || 57,500 || || 52,000 || || 50,000 || || 50,000 || || 83,000 || 389,500
 POSEBNI CILJ br. 2 Razviti nove biomaterijale || || || || || || || || || || || || || || ||
 – Rezultat: pedeset novih biomaterijala || Materijali || 2,500 || || 9,000 || || 35,000 || || 36,500 || || 24,000 || || 27,000 || || 29,500 || || 36,000 || 197,000
 Međuzbroj za posebni cilj br. 2 || || 9,000 || || 35,000 || || 36,500 || || 24,000 || || 27,000 || || 29,500 || || 36,000 || 197,000
 POSEBNI CILJ br. 3 Razviti nove potrošačke proizvode bliske tržištu || || || || || || || || || || || || || || ||
 – Rezultat: trideset novih potrošačkih proizvoda || Proizvodi || 2,500 || || 10,000 || || 21,500 || || 21,500 || || 15,500 || || 17,500 || || 19,000 || || 31,500 || 136,500
 Međuzbroj za posebni cilj br. 3 || || 10,000 || || 21,500 || || 21,500 || || 15,500 || || 17,500 || || 19,000 || || 31,500 || 136,500
 POSEBNI CILJ br. 4 Osnovati vodeće biorafinerije || || || || || || || || || || || || || || ||
 – Rezultat: pet vodećih pogona biorafinerija || Rafinerije || 25,000 || || 19,000 || || 70,000 || || 47,000 || || 51,000 || || 53,000 || || 51,000 || || 65,000 || 356,000 ||
 Međuzbroj za posebni cilj br. 4 || || 19,000 || || 70,000 || || 47,000 || || 51,000 || || 53,000 || || 51,000 || || 65,000 || 356,000 ||
 POSEBNI CILJ br. 5 osnovati nove vrijednosne lance bioindustrije || || || || || || || || || || || || || || ||
 – Rezultat: deset novih vrijednosnih lanaca bioindustrije || Vrijednosni lanci bioindustrije || 4,000 || || 7,500 || || 16,000 || || 15,500 || || 11,000 || || 9,500 || || 9,000 || || 15,000 || 83,500 ||
 Međuzbroj za posebni cilj br. 5 || || 7,500 || || 16,000 || || 15,500 || || 11,000 || || 9,500 || || 9,000 || || 15,000 || 83,500 ||
 || || || || || || || || || || || || || || ||
 UKUPNI TROŠAK || 67,500 || 217,500 || 178,000 || 153,500 || 157,000 || 158,500 || 230,500 || 1,162,500 ||
 Doprinos EU-a troškovima poslovanja iznosi
 980 milijuna EUR.
 3.2.3. Procjena utjecaja na ljudske
 potencijale
 3.2.3.1. Sažetak zajedničkog
 poduzeća za bioindustriju
 ̈ Za prijedlog/inicijativu nije potrebno korištenje
 administrativnih odobrenih sredstava
 X. Za prijedlog/inicijativu potrebno je
 korištenje administrativnih odobrenih sredstava, kako je objašnjeno u nastavku:
 Broj zaposlenika
 (izražen u EPRV)[39]
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024.*
 Dužnosnici (razred AD) || 2 || 2 || 2 || 2 || 2 || 2 || 2 || 2 || 2 || 2 || 2
 Dužnosnici (razred AST) || 2 || 2 || 2 || 2 || 2 || 2 || 2 || 2 || 2 || 2 || 2
 Ugovorno osoblje || 12 || 18 || 18 || 18 || 18 || 18 || 18 || 18 || 18 || 18 || 18
 Privremeno osoblje || || || || || || || || || || ||
 Upućeni nacionalni stručnjaci || || || || || || || || || || ||
 UKUPNO || 16 || 22 || 22 || 22 || 22 || 22 || 22 || 22 || 22 || 22 || 22
 Ako se zajednička tehnološka inicijativa ne
 produži, broj zaposlenika prikladno će se smanjiti tijekom razdoblja
 ukidanja (poslije 2020.) s obzirom na financijske obveze. U ovoj je tablici
 prikazan maksimalni ishod.
 u milijunima EUR (do tri decimalna mjesta)
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024.
 Dužnosnici (razred AD) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Dužnosnici (razred AST) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Ugovorno osoblje || 0,564 || 0,863 || 0,880 || 0,898 || 0,916 || 0,934 || 0,953 || 0,972 || 0,991 || 1,011 || 1,031
 Privremeno osoblje || || || || || || || || || || ||
 Upućeni nacionalni stručnjaci || || || || || || || || || || ||
 UKUPNO || 0,996 || 1,303 || 1,328 || 1,356 || 1,382 || 1,410 || 1,439 || 1,466 || 1,495 || 1,525 || 1,557
 3.2.3.2. Procijenjene potrebe u pogledu
 ljudskih potencijala nadležne glavne uprave (Glavna uprava za istraživanja i
 inovacije)
 - Za prijedlog/inicijativu nije
 potrebno korištenje ljudskih potencijala
 X Za prijedlog/inicijativu potrebno je
 korištenje ljudskih potencijala, kako je objašnjeno u nastavku:
 Procjena se izražava u brojevima
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020.*
  Plan radnih mjesta (dužnosnici i privremeno osoblje)
 XX 01 01 01 (sjedišta i predstavništva Komisije) || || || || || || ||
 XX 01 01 02 (delegacije) || || || || || || ||
 08 01 05 01 (Neizravna istraživanja) || 3 || 3 || 3 || 3 || 3 || 3 || 3
 10 01 05 01 (Izravna istraživanja) || || || || || || ||
  Vanjsko osoblje (u ekvivalentu punog radnog vremena: EPRV)[40]
 XX 01 02 01 (UO, UNS, UsO iz „opće omotnice”) || || || || || || ||
 XX 01 02 02 (UO, LO, UNS, UsO i MSD u delegacijama) || || || || || || ||
 XX 01 04 yy[41] || - u sjedištima[42] || || || || || || ||
 - u delegacijama || || || || || || ||
 XX 01 05 02 (UO, UNS, UsO – neizravna istraživanja) || || || || || || ||
 10 01 05 02 (UO, UNS, UsO – izravna istraživanja) || || || || || || ||
 Ostale proračunske linije (navesti) || || || || || || ||
 UKUPNO || 3 || 3 || 3 || 3 || 3 || 3 || 3
 * O
 broju zaposlenika za razdoblje poslije 2020. odlučit će se u kasnijoj
 fazi.
 Potrebe za ljudskim potencijalima ispunit
 će se angažiranjem osoblja glavne uprave kojem je već povjereno
 upravljanje djelovanjem i/ili koje je preraspoređeno unutar glavne uprave
 te, po potrebi, iz bilo kojih dodatnih sredstava koja se mogu dodijeliti
 nadležnoj glavnoj upravi u okviru godišnjeg postupka dodjele sredstava
 uzimajući u obzir proračunska ograničenja.
 Opis zadaća:
 Dužnosnici i privremeno osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
 Vanjsko osoblje || Ne primjenjuje se
 U odjeljku 3. Priloga treba uključiti
 opis izračunatih troškova ekvivalenta za EPRV.
 Procjena potreba za ljudskim potencijalima zajedničkog
 poduzeća za bioindustriju[43]
 ̈ Za prijedlog/inicijativu nije potrebno korištenje ljudskih
 potencijala
 X Za prijedlog/inicijativu potrebno je
 korištenje ljudskih potencijala, kako je objašnjeno u nastavku:
 Procijenjene potrebe financiranja ljudskih
 potencijala iz odobrenih sredstava višegodišnjeg financijskog okvira 2014. –
 2020.
 Procjena se izražava u brojevima
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020.*
  Plan radnih mjesta (privremeno osoblje)
 || || || || || || ||
 08 02 07 32 - Društveni izazovi – zajednička tehnološka inicijativa za bioindustriju || || || || || || ||
 Dužnosnici (razred AD) || 2 || 2 || 2 || 2 || 2 || 2 || 2
 Dužnosnici (razred AST) || 2 || 2 || 2 || 2 || 2 || 2 || 2
  Vanjsko osoblje (u ekvivalentu punog radnog vremena: FTE)[44]
 08 02 07 32 - Društveni izazovi – zajednička tehnološka inicijativa za bioindustriju || || || || || || ||
 PO || || || || || || ||
 UO || 12 || 18 || 18 || 18 || 18 || 18 || 18
 UNS || || || || || || ||
 UsO || || || || || || ||
 UKUPNO || 16 || 22 || 22 || 22 || 22 || 22 || 22
 * za razdoblje od
 2021. do 2024. vidi tablicu br. 3.2.3.1
 Opis zadaća:
 Dužnosnici i privremeno osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
 Vanjsko osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
 U odjeljku 3. Priloga treba uključiti
 opis izračunatih troškova ekvivalenta za EPRV.
 3.2.4. Usklađenost s
 postojećim višegodišnjim financijskim okvirom
 X Prijedlog/inicijativa u skladu je s
 postojećim višegodišnjim financijskim okvirom (višegodišnji financijski
 okvir od 2014. do 2020.).
 ̈ Prijedlog/inicijativa uključuje reprogramiranje
 odgovarajućeg naslova višegodišnjeg financijskog okvira.
 Objasniti o kakvom je reprogramiranju
 riječ te navesti odgovarajuće proračunske linije i iznose.
 ̈ Za prijedlog/inicijativu potrebna je primjena instrumenta za
 financijsku fleksibilnost ili revizija višegodišnjeg financijskog okvira[45].
 Objasniti što je potrebno te navesti predmetne
 naslove i proračunske linije te odgovarajuće iznose.
 3.2.5. Doprinos trećih strana
 ̈ Prijedlogom/inicijativom ne predviđa se sufinanciranje od
 trećih strana.
 X Prijedlogom/inicijativom predviđa se
 sufinanciranje prema sljedećoj procjeni:
 Odobrena sredstva u milijunima EUR (do tri decimalna
 mjesta)
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. – 2024. || Ukupno
 Navesti tijelo koje sudjeluje u financiranju – gotovinski doprinos administrativnim troškovima || 1,955 || 2,096 || 2,243 || 2,453 || 2,621 || 2,527 || 6,105 || 20,000
 Navesti tijelo koje sudjeluje u financiranju – gotovinski doprinos troškovima poslovanja* || 17,500 || 17,500 || 17,500 || 17,500 || 17,500 || 17,500 || 77,500 || 182,500
 UKUPNA sredstva sufinanciranja || 19,455 || 19,596 || 19,743 || 19,953 || 20,121 || 20,027 || 83,605 || 202,500
 Doprinosi u gotovini uključivat će
 najmanje 182,5 milijuna EUR iz industrije za troškove poslovanja.
 Ukupan
 doprinos ostalih članova utvrđen je u članku 4. Uredbe
 Vijeća o zajedničkom poduzeću za bioindustriju.
 3.3. Procijenjeni utjecaj na
 prihode
 X Prijedlog/inicijativa nema
 financijski utjecaj na prihode.
 [1] COM(2012) 79
 [2] Glavna uprava za regionalnu i urbanu politiku (2012.)
 Povezivanje pametnog i održivog rasta pametnom specijalizacijom: Praktičan
 vodič za upravljačko tijelo Europskog fonda za regionalni razvoj
 (ERDF).
 [3] COM(2012)
 60
 [4] COM(2012)
 582
 [5] COM(2013) [...]
 [6] CDR1112-2012
 [7] Proučavanjem razumijevanja potrošača i
 transparentnosti informacija, u studiji (koja će se objaviti krajem 2013.)
 se ispituje jesu li potrošači u mogućnosti donijeti informirane
 odluke. Očekuje se da će se na temelju studije donijeti preporuke o
 poboljšanju i usklađivanju označivanja goriva na crpkama diljem
 zemalja članica. Studija se također bavi pitanjem dostupnosti
 različitih vrsta goriva i trgovaca na malo te maloprodajnim cijenama.
 [8] COM(2012)
 60 i SWD(2012) 11
 [9] OECD(2009)
 Biogospodarstvo do 2030.: Izrada političkog programa
 [10] Festel,
 G. (2011) Izlaganje na četvrtom godišnjem europskom forumu za industrijsku
 biotehnologiju i biogospodarstvo u Amsterdamu 20. listopada 2011.
 [11] WEF (2010.) Budućnost industrijskih biorafinerija
 [12] OECD(2009) Biogospodarstvo do 2030.: Izrada
 političkog programa
 [13] COM(2012)
 582
 [14] Bloomberg New Energy Finance (2010) Etanol i biokemikalije
 nove generacije: Što time dobiva Europa?
 [15] U tekućim cijenama
 [16] SL ... [mišljenje EP-a]
 [17] SL ... [mišljenje EGSO-a]
 [18] SL L 412, 30.12.2006., str. 1.
 [19] SL L 400, 30.12.2006., str. 86.
 [20] SL ... [Okvirni program Obzor 2020.]
 [21] SL ... [Posebni program Obzor 2020.]
 [22] COM(2010)2020. završna verzija.
 [23] COM(2012) 60
 [24] COM(2012) 582 završna verzija.
 [25] COM(2007) 860 završna verzija.
 [26] SL ... [Posebni program Obzor 2020.]
 [27] SL L 362, 31.12.2012., str. 1.
 [28] SL L 298, 26.10.2012., str. 1.
 [29] SL 56, 4.3.1968., str. 1.
 [30] SL L 136, 31.05.1999., str. 1.
 [31] SL L 292, 15.11.1996., str. 2.-5.
 [32] SL L 136, 31.5.1999., str. 15.
 [33] SL L 145, 31.5.2001., str. 43.
 [34] ABM: Activity-Based Management (upravljanje po
 djelatnostima) – ABB: Activity-Based Budgeting (priprema proračuna na
 temelju djelatnosti).
 [35] Kako je navedeno u članku 54. stavku 2. točkama
 (a) ili (b) Financijske uredbe.
 [36] Informacije o načinima upravljanja i upućivanju
 na Financijsku uredbu dostupne su na internetskim stranicama BudgWeb:
 http://www.cc.cec/budg/man/budgmanag/budgmanag_en.html
 [37] Rezultati se odnose na proizvode i usluge koji se
 isporučuju (npr.: broj financiranih studentskih razmjena, kilometri
 izgrađenih prometnica itd.).
 [38] Na način opisan u odjeljku 1.4.2. „Posebni
 cilj/ciljevi...”.
 [39] Ova tablica uključena je u informativne svrhe u
 slučaju tijela javno-privatnih partnerstava iz članka 209. FR.
 [40] UO = ugovorno osoblje, LO = lokalno osoblje; UNS=
 upućeni nacionalni stručnjaci; UsO = ustupljeno osoblje
 ("Intérimaire");
 [41] U okviru gornje granice za vanjsko osoblje iz odobrenih
 sredstava za poslovanje (prijašnje linije „BA”).
 [42] U prvom redu za strukturne fondove, Europski poljoprivredni
 fond za ruralni razvoj (EPFRR) i Europski fond za ribarstvo (EFR).
 [43] Ovaj odjeljak uključen je u informativne svrhe u
 slučaju tijela javno-privatnih partnerstava iz članka 209. FR.
 [44] UO = ugovorno osoblje; LO = lokalno osoblje; UNS=
 upućeni nacionalni stručnjaci; UsO = ustupljeno osoblje
 ("Intérimaire").
 [45] Vidi točke 19. i 24. Međuinstitucijskog
 sporazuma.